Rusija - Novosti dana - 10.02.2020 | Sputnjik Srbija\n13:12 28 Oktobar 2020\n„Roskosmos“ i NASA razmatraju zajedničko istraživanje dubokog svemira\n„Roskosmos“ planira da na proleće razmotri sa NASA zajedničko istraživanje dubokog svemira, saopštio je šef te državne korporacije Dmitrij Rogozin.\nRuski poslanik o novom budžetu SAD: Vašington želi da povrati prvenstvo u vojnoj oblasti\nRusija je glavni protivnik Sjedinjenih Američkih Država, Bela kuća će pokušavati da se suprotstavi Moskvi u svim oblastima, izjavio je za Sputnjik član međunarodnog odbora Saveta Federacije Rusije Oleg Morozov.\nLavrov: Amerika se oslanja na metodu pritiska silom\nAmerika i njeni saveznici nastavljaju da se oslanjaju na metode pritiska silom i obuzdavanja, odbacujući realnost multipolarnog sveta, izjavio je ministar inostranih poslova Rusije Sergej Lavrov.\nŽelja Amerike da zaustavi projekat „Severni tok 2“ je besmislena sa ekonomskog aspekta, a politički podseća na 'ponašanje slona u staklarskoj radnji', zatvaranje projekta bi bio pogrešan korak, izjavio je predsedavajući Minhenske bezbednosne konferencije Volfgang Išinger.\nPerspektivni protivvazduhoplovni raketni sistem S-500 imaće mogućnost da presreće mete na stotine kilometara od Zemlje, saopštio je generalni konstruktor koncerna „Almaz Antje“ Pavel Sozinov.\nMatvijenkova ide u Bosnu\nPredsednica Saveta Federacije Valentina Matvijenko planira posetu Bosni i Hercegovini, izjavio je predsedavajući Doma naroda Parlamentarne skupštine Bosne i Hercegovine Dragan Čović.\nProtiv Rusije se vodi psihološki rat\nZa razliku od drugih, ruske diplomate ne prelaze dozvoljene okvire u sporovima unutar Ujedinjenih nacija, izjavio je stalni predstavnik Ruske Federacije pri UN Vasilij Nebenzja.\nAmerika stalno pribegava sankcijama da bi zaštitila lične interese\nSjedinjene Američke Države sve češće pribegavaju nezakonskim ograničenjima da bi zaštitile lične interese, a to je štetna praksa, izjavio je portparol ruskog predsednika Dmitrij Peskov, komentarišući mogućnost uvođenja novih sankcija Rusiji.\nRusija ima podršku evropskih partnera za „Severni tok 2“\nRusija oseća snažnu podršku evropskih partnera za projekat „Severni tok 2“, izjavio je ministar energetike Rusije Aleksandar Novak u autorskom tekstu za magazin „Energetska politika“.\nRusija i Amerika zašle u ćorsokak u nuklearnom naoružanju\nRusija i SAD su iscrpele mogućnosti za dalje nuklearno naoružanje, saopštio je direktor departmana ruskog Ministarstva spoljnih poslova za pitanje neširenja i kontrolu naoružanja Vladimir Ermakov.\n„Ubica tenkova“ postao još moćniji: Mi-35 dobio novo naoružanje /video/\nLegendarni ruski helikopter Mi-24 dobio je novu modifikaciju — Mi-35 „Feniks“.\nPutin: Situacija u svetu postaje turbulentna\nPredsednik Rusije Vladimir Putin ukazao je na povećanje turbulentnosti međunarodne situacije, navodi se u čestitki šefa ruske države u čast Dana diplomata.\nReke predstavljaju prirodnu prepreku za pobedu u „ratu sa Rusijom”, piše američko elektronsko izdanje časopisa „Brejking difens”.\n„Severni tok 2“ će biti završen — isplovio ruski brod koji može da ga završi\nIzgradnja gasovoda „Severni tok 2“ će biti završen, čak i da SAD uvedu nove sankcije, saopštio je zamenik šefa diplomatije Rusije Aleksandar Pankin.


TV debata “Transatlantski odnosi – SAD, EU i Rusija i krhka jugoistočna Evropa” - European Western Balkans\nAutor EWB 08. 05. 2017. 13. 06. 2017.\nTelevizijska debata “FORUM Evropa” na temu “Transatlantski odnosi – SAD, EU i Rusija i krhka jugoistočna Evropa” biće emitovana u ponedeljak, 8. maja u 20 časova, na televiziji N1.\nUčesnici debate biće Tobi Fogel iz Centra za studije evropske politike (CEPS), Roza Balfur, direktorka Evropskog programa Nemačkog Maršalovog fonda SAD, i Dejvid Mekalister, predsednik Odbora za spoljne poslove EP, šef delegacije EP za saradnju sa SAD i izvestilac Evropskog parlamenta za Srbiju. Urednici i voditelji debate biće Ivana Dragičević i Milan Šarić.\nFORUM Evropa je TV debata o trenutnim problemima koji se tiču evropskih integracija Zapadnog Balkana. Prenosi se iz studija u Evropskom parlamentu i u političku debatu su uključeni poslanici Parlamenta, zvaničnici Komisije i javne ličnosti, kao i eksperti i analitičari koji se bave Zapadnim Balkanom.\nDejvid MekalisterEvropski fond za BalkanForum EvropaIvana DragičevićMilan ŠarićRoza BalfurTobi Fogel


Akcioni plan zaustavlja višedecenijsko trovanje bačkog vodotoka\nMilioni evra za čišćenje Velikog bačkog kanala\nU projekat su, pored JP "Vode Vojvodine", uključene i radne organizacije iz tri bačke opštine i lokalne institucije. Svaki zagađivač dužan je da obezbedi prečistač, a lokalne samouprave da regulišu fekalne i ostale otpadne vode\nKULA - Radne organizacije - zagađivači iz tri bačke opštine Kule, Vrbasa i Srbobrana, potpisale su Akcioni plan revitalizacije Velikog bačkog kanala. Ovaj plan, ukoliko se bude ostvario, zaustaviće decenijsko trovanje ovog Bačkog vodotoka.\nTrka za profitom nije dopustila proizvođačkim gigantima poput "Karneksa", "Vitala", šećerana u Vrbasu i Crvenki, "Istri", "Eterni", "Elanu" u Srbobranu i drugim, da misle o obavezama prema sebi i drugima. Bilo je pojedinačnih pokušaja radnih kolektiva da stanu na put nemaru, koji je doveo do toga da Veliki bački kanal postane najzagađeniji vodotok u Evropi.\nAkcioni plan prvi je projekat koji bi mogao da zaustavi decenijsko trovanje ovog kanalskog vodotoka. Zvono za uzbunu je proradilo i najavilo je alarmantno stanje, koje jednako ugrožava kako stanovništvo, koje koristi vodu iz kanala, tako i floru i faunu u kanalskoj vodi.\nU projekat "lečenja" Velikog bačkog kanala, nazvanom Akcioni plan revitalizacije, uključili su se pored JP "Vode Vojvodine" i radne organizacije sa teritorije tri bačke opštine, institucije i lokalne samouprave.\n- Vodoprivreda ne može sama i zato je potražila pomoć svih fabrika, institucija i lokalnih samouprava i svih građana i ekologa da Velikom bačkom kanalu vratimo život. Potpisivanjem protokola uključili smo se u akciju koju smo nazvali "Kanal za život" poštujući rezoluciju UN o proglašavanju "dekade voda za život"- rekao je direktor JP "Vode Vojvodine" Branislav Radanović.\nPredsednik opštine Kula, Svetozar Bukvić označio je Akcioni plan kao meru za otklanjanje "najcrnje ekološke tačke u Evropi".\nPROBLEM S KANALIZACIJOM\nDo sada jedino Fabrika alkohola "Panon" iz Crvenke nije potpisala Akcioni plan revitalizacije. U "Panonu" tvrde da ne ispuštaju otpadne vode u kanal već ih smeštaju u taložnice i da su razlozi nepotpisivanja samo tehničke prirode. Zbog izuzetno neprijatnog mirisa na koji se poslednjih dana žale stanovnici Crvenke, koji žive kraj kanala i njegove desne delte, građani potpisuju peticiju koja će biti upućena nadležnima. Do sada nije utvrđeno poreklo neprijatnih mirisa, ali se sumnja da se u deltu kanala ulivaju kanalizacione vode iz naselja. Kako tvrdi Stevan Radin, šef odeljenja za zaštitu "Voda Vojvodine" preusmeravanje crvenačke kanalizacije u taj kanal predstavlja veliki problem.\n- Preuzeta je obaveza da svaki zagađivač obezbedi sopstveni prečistač, a da opštine regulišu fekalne i ostale otpadne vode, kako bi "Vode Vojvodine", koje upravljaju kanalskom mrežom, u najskorije vreme krenule u čišćenje kanala i njegove leve i desne delte. Očekujem, da se krene u žestoku akciju, da ovom kanalu vratimo funkciju zbog koje je i izgrađen - kaže Bukvić.\n- Latili smo se veoma teškog problema u rešavanju zagađivanja vode, jer je poznato da su sve šećerane veliki zagađivači. U poslednje dve godine u zaštitu životne sredine uložili smo 2.700.000 evra. U narednom periodu planiramo da investiramo još oko 1.500.000, i to dovoljno govori o našem opredeljenju da rešimo problem zagađivanja ovog vodotoka - kaže Milan Petrović, zamenik generalnog direktora crvenačke šećerane.\nOd do sada uloženih 1.600.000 evra utrošeno je za nabavku prečistača "slatkog korena", kako bi repa čista stizala u fabrički krug. Izgrađen je i sistem za hlađenje barometrijskih voda i u to je uloženo pola miliona evra. Sa ovim što je do danas urađeno na zaštiti životne sredine, crvenačka šećerana, praktično, prestala je da bude zagađivač Velikog bačkog kanala.\nZavršen konkurs za dodelu stanova izbeglim u naselju Banovci - Dunav\nKompletna rekonstrukcija KCNS-a počinje na jesen\nCrnogorci zakasnili s ponudom


EU zabrinuta zastojem u evropskim integracijama BiH\n14. april/travanj, 2014.\nSavet za spoljne poslove EU danas je izrazio "ozbiljnu zabrinutost" povodom zastoja u procesu evropskih integracija BiH "usled nedostatka političke volje političara u BiH", te žaljenje što vlasti u BiH nisu ispunile zahtev za osnivanje efikasnog mehanizma koordinacije o pitanjima u vezi sa EU.\n"Dok druge zemlje regiona napreduju, BiH zaostaje", navedeno je u tekstu zaključaka sa sastanka Savjeta za spoljne poslove EU u Luksemburgu.\nNaglašava se da je od presudnog značaja da se lideri u BiH, nakon oktobarskih izbora, što pre pozabave rešavanjem šireg spektra pitanja dok zemlja napreduje ka EU, posebno u pogledu funkcionisanja institucija na svim nivoima.\n"I dalje je potrebno primeniti odluku Evropskog suda za ljudska prava iz slučaja 'Sejdić-Finci'. Savet ponavlja da je odlučan da se aktivno i intenzivno angažuje da bi podržao ovaj proces, u bliskoj koordinaciji i saradnji sa svojim glavnim međunarodnim partnerima", navodi se u tekstu zaključaka.\nOsvrćući se na nedavne proteste u BiH, Savjet za spoljne poslove EU navodi da "svi građani BiH, uključujući mlađe generacije, treba da dobiju nove šanse".\nSavjet za spoljne poslove EU podržao je nastavak angažmana EU u BiH na visokom nivou i ponavio da treba potpuno ispuniti ključne zahtjeve i kriterijume za napredak BiH prema EU.\nTakođe, podržan je teritorijalni integritet BiH, njen suverenitet i evropska perspektiva, te je izražena osuda "neprihvatljive i secesionističke retorike i ideja, koji izazivaju podele".


PRVO IZVLAČENJE 21. NOVEMBRA Mali: Stiglo 140.000 koverata za nagradnu igru Uzmi račun i pobedi 2020\nFoto: Printscreen RTS / RAS Srbija\nMinistar finansija Siniša Mali izjavio je danas da su građani Srbije do sada poslali 140.000 koverata za nagradnu igru Uzmi račun i pobedi 2020 i najavio da će prvo izvlačenje biti 21. novembra.\nNa konferenciji za medije povodom predstavljanja pravila igre, Mali je istakao da je zadovoljan odzivom građana i dodao da su građani na osnovu koverata koje su poslali zapravo poslali milion i po računa.\nPodsetio je da je u jednoj koverti potrebno spakovati 10 fiskalnih računa ili slipova, čija pojedinačna vrednost nije manja od 100 dinara.\nMali je naveo da će prvo izvlačenje biti 21. novembra i dodao da će biti nekoliko krugova izvlačenja.\nNaveo je da su nagrade 12 stanova u Beogradu, 60 automobila, dok će devet lokalnih samouprava, čiji građani pošalju najviše koverata po glavi stanovnika, podeliti 180.000 evra.\nKAKO DO STANA I AUTOMOBILA Počinje nagradna igra "uzmi račun, a ovo su PRAVILA\nMinistar je pozvao građane da učestvuju u nagradnoj igri i naglasio da je cilj nagradne igre da se podigne svest građana o uzimanju fiskalnog računa prilikom svake kupovine.\nDodao je da se na taj način jača finansijska pozicija države i da se od tog novca grade bolnice, vrtići, škole, putevi, ali i da se koristi u borbi protiv virusa korona.\nIzrazio je nadu da će uzimanje računa postati navika i kontinuirana aktivnost i nakon nagradne igre.\nPravila su jednostavna, a ovde ih navodimo detaljno:\nvaže računi od 1. septembra\npravo učešća imaju sva punoletna lica s prebivalištem ili boravištem na teritoriji Srbije\nučesnici u nagradnoj igri ne plaćaju poštansku uslugu prilikom slanja koverti\nbiće dva kruga, a sve koverte prispele u prvom učestvovaće i u drugom krugu\nkoverta treba da ima 10 fiskalnih računa\nminimalna vrednost svakog računa mora biti 100 dinara\nPodsetimo, nagradna igra "Uzmi račun i pobedi" prvi put je bila organizovana u martu 2017. s nagradnim fondom vrednim 135 miliona dinara. Drugi ciklus organizovan je početkom 2018, imao je dva kruga sa po četiri izvlačenja, a u igri je učestvovao čak 41 odsto građana, koji su poslali 11 miliona koverata. U ovom ciklusu podeljena je 291 nagrada ukupne vrednosti 257 miliona dinara.\nNagradna igra "Uzmi račun i pobedi" ima za cilj suzbijanje sive ekonomije i edukaciju građana o značaju izdavanja fiskalnih računa, a da se taj cilj i postiže, pokazuju i podaci Poreske uprave. Tako je, podsetimo, tokom trajanja prethodne nagradne igre uočena veća spremnost građana da ukažu na slučajeve poslovanja mimo propisa, budući da su samo u periodu od januara do aprila 2018. podneli 13 odsto više prijava nego u istom periodu 2017. i čak 55 odsto prijava više u odnosu na 2016.\nDešava se i u Srbiji: Firme počele da "stavljaju" kandidate na poligraf\nKako su srpske planine postale najposećenije u 2020? Računi iz kafića ili dobar put?\nSutra PRVO IZVLAČENJE nagradne igre "Uzmi račun i pobedi 2020"\nPet firmi, iza kojih stoji slovenački biznismen Andrej Rautner, uložilo je milione maraka u osnivanje preduzeća za rudarstvo "Rudnik litijuma" u Laktašima, a koje će se baviti istraživanjem i eksploatisanjem rude litijuma na istoku Republike Srpske, saznaje portal Capital.\nDavid Baral, nekadašnji fudbaler Real Madrida (37 godina), postao je prvi fudbaler u istoriji koji je potpisao ugovor čija je vrednost izražena kriptovalutom bitkoin.\nNI BEZOS NI MASK Ko je najbogatiji Amerikanac svih vremena?\nSrednjoškolski nastavnici istorije možda to ne bi govorili tako otvoreno, ali Amerika se temeljila na konceptu da pojedinci imaju pravo na nakupljanje privatnog bogatstva.\nMali : "Za par nedelja izlazimo sa NOVIM PAKETOM POMOĆI", uskoro i rešenje za FRILENSERE\nDetalji novog paketa pomoći za privredu biće poznati tokom narednog meseca. Kako je danas najavio ministar finansija siniša Mali država će paket obelodaniti za nekoliko nedelja.\nBitkoin emisije mogu da podignu GLOBALNU TEMPERATURU za 2 stepena do 2033.\nBitkoin bi mogao sam da proizvede dovoljno štetnih materija da podigne globalni nivo temperature za 2 stepena Celzijusa do 2033. godine, ukoliko bude primenjen sličnom brzinom kojom su druge tehnologije prihvatane, rezultat je novog istraživanja magazina Nature Climate Change.\nNajskuplji kvadrat stana u Srbiji i u poslednjem kvartalu 2020. godine je na ekskluzivnoj lokaciji Beograd na vodi i koštao je 8.754 evra po metru kvadratnom, a za isti stan je i najviše novca izdvojeno - 1.426.888 evra. Prvih 13 najskupljih stanova prodato je u Beogradu na vodi, navodi se u najnovijem izveštaju RGZ u koji je "Blic" imao uvid.\nU Sloveniji se OTVARAJU SKIJALIŠTA\nZahvaljujući poboljšanju epidemiološke situacije u većini Slovenije uskoro se uz određene uslove "otvaraju" skijališta, sledeće nedelje opet počinje nastava u nižim razredima osnovnih škola, a otvaraju se i prodavnice, frizerski saloni i mehaničarski servisi, objavila je u sredu kasno uveče slovenačka vlada.\nRenomirani proizvođač električnih automobila, ove godine bi mogao da nastavi sa neverovatnim rastom koji je zabeležen u 2020. godini. Akcije kompanije Tesla su samo u tri poslednja meseca skočile 90%, reagujući na mnoge pozitivne vesti. Tokom cele protekle godine, akcije Tesle su porasle oko 700%.\n4 MILIONA U KEŠU I JOŠ TOLIKO U NEKRETNINAMA Koliko je bogat novi predsednik i kako je Bajden zaradio prvi novac?\nProšle godine saznali smo da je odlazeći predsednik SAD-a Donald Tramp platio porez u iznosu od 750 dolara ili manje u poslednjih nekoliko godina i da on i njegove kompanije imaju nepodmireni dug koji možda premašuje i milijardu dolara.\nTrgovinski lanac Home Plus i zvanično je u stečaju od 31. decembra prošle godine, a prvo poverilačko ročište i sednicu skupštine poverilaca Privredni sud je zakazao za 9. februar. Na tom ročištu će se raspravljati o izveštaju o ekonomsko-finansijskom položaju Home Plusa dok je ispitno ročište zakazano za 27. maj.\nDRŽAVA POPUŠTA PRED FRILENSERIMA Udruženje radnika na internetu: "Obustavljeni poreski postupci"\nPredstavnici Udruženja radnika na internetu i Vlade Srbije održali su prvi sastanak, na kome su razgovarali o problemu retroaktivne naplate poreza frilenserima. Nakon sastanka sa obe strane su stigle izjave da je situacija kompleksna i da će se razgovori nastaviti, a jutros je Udruženje radnika na internetu iznelo i nove informacije.\nOsim najavljene državne pomoći u paketićima s vitaminima koji su im zbog korone preko potrebni, i povećanja penzija od 5,9 odsto koje će im stići s februarskim čekom, najstariji u Srbiji bi u toku godine mogli da dobiju i jednokratnu pomoć, kakvu su i nedavno primili, saznaje nezvanično "Politika".\nAUD 75.32 din\nCAD 76.82 din\nCHF 109.03 din\nGBP 132.73 din\nUSD 96.88 din


UVODNIK MIĆE ĆULIBRKA Zašto Vučić nije odmah izdiktirao novog premijera i sastav njegovog kabineta? Ili je samo hteo da pokaže da od njega SVE ZAVISI?\nZa razliku od Lava Grigorija Pajkića, autora Kontravizije na Pinku, koji će kao 148. na listi SNS-a verovatno postati poslanik, u nedelju u DS-u niko nije imao razloga za slavlje. Privatno obezbeđenje, vika, međusobne optužbe, nemile slike koje podsećaju na kafansku svađu pripitih navijača samo su pojačale gorak utisak članova i simpatizera nekadašnjeg stožera demokratske opozicije. Pa, ako članovi najvišeg rukovodstva DS-a ne mogu dijalogom i demokratski da reše međusobne probleme, kako će da reše bilo šta drugo? Osim ako nekima možda i jeste cilj da se ništa ne reši i da uskoro dođe stečajni upravnik koji će samo da ugasi svetlo kad bude poslednji izlazio iz stranke.\n(autor: Milan Ćulibrk, glavni i odgovorni urednik)


Prvi potpredsednik Vlade Srbije i ministar spoljnih poslova Ivica Dačić primio je danas ambasadora Savezne Republike Nemačke u Republici Srbiji Tomasa Šiba.\nU razgovoru je obostrano potvrđeno da su bilateralni odnosi Srbije i Nemačke veoma dobri, kao i da ih karakteriše razvijena saradnja u svim oblastima. Posebno je konstatovano da dijalog na visokom i najvišem nivou ima konstantan trend unapređenja. Kao još jedna potvrda dobrih odnosa izdvojena je ekonomska saradnja i ukazano da je robna razmena u 2018. godini premašila 4,5 milijarde evra.\nSagovornici su konstatovali da dve zemlje ostvaruju veoma dobru saradnju i na multilateralnom planu. Izrazili su uverenje da će se takva saradnja ostvariti i tokom naredne dve godine tokom kojih će Nemačka biti nestalna članica Saveta bezbednosti Ujedinjenih nacija.\nAmbasador Šib je iskoristio priliku da ministru Dačiću uruči poziv saveznog ministra inostranih poslova Hajka Masa i saveznog ministra privrede Petera Altmajera za učešće na Berlinskom energetskom dijalogu „5. Berlin Energy Transition Dialogue", koji se održava 09. i 10. aprila 2019. godine.\nKljučne reči: Nemačka Ivica Dačić Ministar spoljnih poslova Ministarstvo spoljnih poslova


Dve milijarde subvencija za kragujevačka komunalna preduzeća – Veliki Park\nDve milijarde subvencija za kragujevačka komunalna preduzeća\nSredstva koje je kragujevčka lokalna samouprava dodeljivala na ime subvencija javnim preduzećima u prethodne dve godine, umesto za investicije, poslužila su za pokriće gubitaka, tekuće poslovanje i plate zaposlenih, pokazao je izveštaj Državne revizorske institucije koji je predstavljen u Skupštini grada Kragujevca.\nPrema izveštaju DRI, subvencije javnim i komunalnim preduzećima čiji je osnivač lokalna samouprava iznosile su čak 2 milijarde dinara: „Čistoća“ je dobila 349 miliona dinara, Šumadija sajam 213 miliona dinara, a Fudbalski klub „Radnički“ 147 miliona dinara.\nAktuelna gradska vlast, koja nije na zvaničnom sajtu Skupštine grada objavila poziv za ovaj događaj, smatra da su subvencije bile opravdane s obzirom na činjenicu da su na taj način pomogle komunalnim preduzećima da „stanu na zdrave noge“. Mišljenja su i da je ujedinjenje komunalnih preduzeća najbolje rešenje da se izbegnu dugovanja, pruži kvalitetna usluga, ali i odredi cena tih usluga.\nMeđutim, sam izveštaj, kako ga vidi aktuelna lokalna vlast, kao da ima za cilj da pokaže da su lokalne samouprave krive jer su davale subvencije komunalnim preduzećima. Takođe, kragujevačka vlast rad DRI doživljava i kao „preterano mešanje u posao lokalnih samouprava“, umesto da to bude savetodavan organ koji bi preporukama pomagao lokalnoj administraciji.


CEE:Obilježeno 20 godina postojanja i uspješnog rada | Zivinice.ba\nCEE:Obilježeno 20 godina postojanja i uspješnog rada\nAutor: Šefik Gadžo 09.09.2021 19:29\nU Ateljeu Ismet Mujezinović, Centar za ekologiju i energiju Tuzla, prigodnom svečanošću, obilježio je u utorak, 7.septembra, 20 godina uspješnog rada i postojanja.\nOd osnivanja 2001. godine pa do danas realizovali su više od 200 projekata i za 100.000 učesnika održano je preko 1.000 edukativnih i praktičnih radionica.\n“Počeli smo prije 20 godina od malih edukativnih aktivnosti, prošli smo kroz pilot projekte i počeli smo sa velikim projektima. Sada se nalazimo u situaciji kada u saradnji sa partnerima i institucijama kreiramo zajedničke projekte i realiziramo ih”, rekla je Džemila Agić, direktorica NVO Centra za ekologiju i energiju Tuzla.\nIz CEE su također poručili da su ponosni na svoje rezultate koje su ostvarili u protekle dvije decenije, te da će u narednom periodu nastojati raditi u cilju boljeg kvaliteta života građana.\nU narednom periodu, Centar će nastaviti djelovati u oblasti zbrinjavanja otpada, planirati sa općinama i gradovima uvođenje primarne selekcije otpada i kompostiranja, te energetskoj tranziciji.


Ljajić: Nema opipljive nade da će se ukinuti takse\nMinistar trgovine Rasim Ljajić kaže za RTS da se pre može očekivati da Priština pooštri takse nego da se ukinu. Optimizam se zasniva samo na očekivanjima da će međunarodna zajednica konačno izvršiti pritisak na Prištinu, jer lopta nije u našem dvorištu, istakao je Ljajić.\nRasim Ljajić (Foto Tanjug)\nPosle 1. jula i Samita lidera Zapadnog Balkana u Parizu trebalo bi da bude izvesnije da li se može očekivati nekakav predlog za kompromis Beograda i Prištine i da li neko moće da utiče na vlasti u Prištini.\nU međuvremenu, teče i rok u kojem Priština treba da ukine takse od 100 odsto na robu iz Srbije. Ukoliko se to ne desi, najavljene su kontramere.\nMinistar trgovine, turizma i telekomunikacija Rasim Ljajić kaže za RTS da, s obzirom na trenutnu situaciju, pre se može očekivati da se pooštre takse nego da se ukinu.\n"Neka realna, opipljiva nada ne postoji, optimizam se zasniva samo na očekivanjima da će međunarodna zajednica konačno izvršiti pritisak na Prištinu, jer lopta nije u našem dvorištu, od nas ne zavisi, već samo od Prištine i onih koji su sazvali sastanak. Naša pozicija je jasna – ako se ukinu takse, možemo sutradan da nastavimo pregovore", rekao je Ljajić.\nUkazuje da je takvo ponašanje Prištine deo unutrašnjih političkih odnosa na Kosovu, da se bliže izborii da se svi utrkuju u izjavama.\n"Čak i oni koji su predlagali da se suspenduju takse dok se ne nastave pregovori, kažu da su pogrešili i da treba da ostanu takse", naveo je Ljajić.\nMinistar trgovin je nedavno bio u Sarajevu gde je dogovoreno da se sprovedu zajedničke, koordinisane mere ako se ne povuku takse.\n"Da je lako i jednostavno uvesti mere, uveli bismo ih 22. novembra, ali morate razmišljati o više aspekata posledica uvođenja tih kontramera, s jedne srane o Srbima koji dole žive, jer teško je naći mere koje će pogoditi jednu zajednicu, jer to će svako na svetu osuditi", rekao je Ljajić.\nIako ne može da kaže kakve mere su u pitanju, isitče da nisu samo trgovinskog karaktera.\nPodaci za šest meseci od uvođenja mera pokazuju da je 189,5 miliona evra manje robe plasirano na Kosovu. "Proizvodi su za 5,3 odsto poskupeli u maloprodaji. Pričali su da će nadomestiti to, ali nisu. Ekonomsku štetu trpi srpska privreda, ali i albanski potršači", naveo je Ljajić.


Upit da pokrenete Outlook bez povezivanja sa Microsoft Exchange Server nalog - Outlook\nUpit da pokrenete Outlook bez povezivanja sa Microsoft Exchange Server nalog\nMožete da navedete da li Microsoft Outlook bi trebalo da zatraži da izaberete između rada na mreži ili van mreže sa Microsoft Exchange Server nalog ili uvek Pokreni u režimu rada na mreži kada Exchange poštanskog sandučeta koja je dostupna.\nNa kartici Opšte postavke, u okviru za grupisanje Pri pokretanju izaberite opciju Automatski otkrij stanje veze ili opciju Ručno upravljanje stanjem veze.\nViše informacija o ove dve opcije\nAutomatsko otkrivanje povezivanje stanje Pokretanja programa Outlook u režimu rada van mreže ako veze sa Exchange serverom nije dostupna.\nRučno upravljanje stanjem veze Kada se Outlook pokrene, bićete upitani da odaberete da li želite da radite na mreži ili van mreže. Ova opcija vam pruža mogućnost da radite van mreže, čak i ako veze sa Exchange serverom je dostupna.\nNapomena: Ako niste podesili Outlook za rad van mreže i ne koristite Keširani režim Exchange servera, Outlook podataka nije dostupna kada postoji veza sa Exchange serverom.


Internet je borba neprestana - Fenomeni\nAutor/ka: Jovana Gligorijević June 30, 2014\nKada je 2012. izašlo prvo, elektronsko izdanje knjige Saglasnost umreženih (Consent of The Networked), Edvard Snouden još nije bio globano poznata figura. Svet je i dalje sabirao utiske o aferi Vikiliks, a o slobodi govora na internetu razgovaralo se mahom kada je reč o zemljama poput Kine i Sirije. Međutim, nisu samo Kina, Sirija i druge zemlje sa autoritarnim režimima sklone cenzuri na internetu, špijuniranju građana i sličnim marifetlucima. Najveći porast ovakvih radnji beleži se upravo u zemljama zapadne civilizacije. Saglasnost umreženih je knjiga koja detaljno i marljivo, sa obiljem podataka i konkretnih primera, pokazuje da su neutralnost interneta i sloboda govora na globalnoj mreži često ugrožene, ne samo od strane režima i država, već da postoji i takozvana korporativna pretnja, u vidu platformi kakve su Fejsbuk i Gugl, čiji su korisnici često žrtve sumnjivih motiva korporacija u čijem su vlasništvu.\nRebeka Mekinon, dugogodišnja je novinarka CNN-a, svojevremeno šefica ispostave ove američke medijske kuće u Pekingu i suosnivačica Global Voices, najveće svetske platforme za građansko novinarstvo.\nOvih dana, kada se u Srbiji govori o cenzuri sadržaja na internetu, često se provlači teza da je internet nemoguće cenzurisati. Čitava knjiga Saglasnost umreženih mogla bi da bude odgovor na tu tezu. Rebeka Mekinon njom poručuje: tačno, nemoguće je, ali to ne sprečava države, korporacije i interesne grupe da svakodnevno pokušavaju da ga cenzurišu i zloupotrebe.\nNajbolji sažetak ove knjige je zapravo njen podnaslov: “Svetska borba za slobodu interneta.” Mekinon daje čitaocima 300 stranica detaljnog (na momente zbog detaljisanja teško prohodnog, ali važnog) pregleda brojnih pokušaja ograničavanja slobode interneta, prikrivenih i transparentnih, više ili manje suptilnih, ponekad čak i nenamernih.\nNajveća vrednost ove knjige leži u tome što autorka pitanje slobode interneta ne tretira kao ekskluzivan i nov fenomen, već ga smešta u tradicionalni korpus osnovnih ljudskih prava, koji se sada samo “šćućurio” i u internet-protokole. I sam naslov knjige “Saglasnost umreženih” aluzija je na Raspravu o dve vlade Džona Loka i njegov stav da niko ne može da bude potčinjen političkoj vlasti drugog bez vlastite saglasnosti, odnosno da se legitimnom može smatrati samo ona vlada koja počiva na saglasnosti. Mekinon smatra da svi mi, korisnici interneta, moramo da uložimo napor i da smislimo kako se Lokova proto-demokratska ideja saglasnosti može primeniti na sajber prostor. Štaviše, ona konstatuje postojanje globalnog, disperzivnog, ali snažnog pokreta građana spremnih da se izbore i sačuvaju slobodu na globalnoj mreži.\nNa momente se čitaocu može učiniti da je ova knjiga nekakav manifest pokreta za slobodan internet, međutim, Mekinon mnogo više dokumentuje, opisuje i analizira postojeće aktivnosti i probleme, nego što poziva na akciju. Takođe, ona nijednog trenutka ne daje nikakve recepte i uputstva kako se sa postojećim problemima boriti.\nMekinon inteligentno uočava i nedostatke pokreta za slobodu interneta, poput činjenice da se on ne određuje jasno spram privatnog biznisa i vladajućih režima. U tom smislu, ona donosi zanimljivu, čak čudnu opasku, koja kaže da sposobnost multinacionalnog biznisa da se poveže sa korisnicima interneta na načine koji vlastima nisu uvek dragi ni simpatični, može da bude – oslobađajuća.\nKako god, autorka nijednog trenutka ne ostavlja dileme kada je reč o pitanjima slobode: ona se ne dobija na tanjiru, već se osvaja, a potom grčevito čuva.\nConsent of The Networked featured rebeka mekinon saglasnost umreženih\nBeli lovac, crno srce - Ko je bio Franc Ferdinand [Tema: Veliki rat]\nNotes\tRanicki: Nemačka, Nemačka iznad svega\nNotes\tSevdalinka Safeta Isovića o Gavrilu Principu


Dačić: Skrenuo sam pažnju Tilersonu na stari establišment - Dnevni list Danas\nDačić: Skrenuo sam pažnju Tilersonu na stari establišment\nMinistar spoljnih poslova Srbije Ivica Dačić je na marginama Ministarskog saveta OEBS u Beču razgovarao sa državnim sekretarom SAD Reksom Tilersonom, ministrom spoljnih poslova Rusije Sergejem Lavrovom, šefom ukrajinske diplomatije Pavlom Klimkinom i ministrom za Evropu i Ameriku u Forin ofisu Alanom Dankanom.\n1Piše: FoNet 07. decembra 2017. 16.48\nFoto: EPA-EFE/LISI NIESNER\nU razgovoru sa američkim kolegom, Dačić je istakao da je neophodno da se naprave određeni strateški dogovori i da je Srbija spremna da otvoreno razgovara sa novom američkom administracijom, saopštilo je Ministarstvo.\n„Skrenuo sam mu pažnju da promene u američkoj politici treba da donesu samo predsednik, potpredsednik i ministar spoljnih poslova, budući da predstavnici starog establišmenta ne mogu to da učine, jer brane svoju politiku iz devedetih godina“, rekao je Dačić.\nDačić je, kako je navedeno, u razgovaru sa Tilersonom još jednom definisao poziciju Srbije, a to je želja da Srbija i SAD pronađu zajedničke interese.\nOn je ocenio da je neophodno imati češću komunikaciju, kao i da je potrebno videti kako možemo da imamo dobitnu kombinaciju u kojoj bi se našli zajednički interesi i trajno bili rešeni neki problemi u regionu, kao što je Kosovo i Metohija.\n„Razgovor sa Tilersonom je bio otvaranje vrata da se početkom iduće godine organizuje bilateralni sastanak sa njim“, ukazao je Dačić.\nŠef srpske diplomatije je sa Lavrovom razgovarao o detaljima njegove posete Srbiji.\nLavrov dolazi 24.februara na proslavu 180. godišnjice diplomatskih odnosa Rusije i Srbije, precizirao je Dačić.\n„Ministar za Evropu Velike Britanije je želeo da nam prenese da njegova zemlja za kraj jula sprema Samit EU i Zapadnog Balkana Pozvao je da, ako imamo neke posebne zahteve, to iznesemo“, naglasio je Dačić i dodao da će Dankan početkom iduće godine posetiti Srbiju.\nU razgovoru sa ministrom inostranih poslova Ukrajine Pavlom Klimkinom, prvom posle problema nastalih nakon izjave ambasadora Ukrajine u Srbiji, još jednom je naglašeno da je veoma važno za dve zemlje da imaju dobre odnose.\n„Obojica smo konstatovali da ambasadori treba da obavljaju svoj posao u skladu sa Bečkom konvencijom, a ne da se bave nekom globalnom politikom, koja nema veze sa našim bilateralnim odnosima“, rekao je šef srpske diplomatije.\nDačić je istakao da je dogovoreno da se nastavi međusobna komunikacija i izneo mišljenje da bi bilo dobro da Klimkin iduće godine dođe u posetu Srbiji.\nivica dacic, tilersBeč\n07. decembra 2017. u 17.48\nA sta je Tilerson rekao Dacicu?


Banjaluka: Za kulturu - 700.000 KM | MTELBA\nBanjaluka: Za kulturu - 700.000 KM\nGrad Banjaluka će za projekte u oblasti kulture u ovoj godini obezbijediti grantove u iznosu od oko 700.000 KM, što je za oko 200.000 KM više u odnosu na prošlu godinu.\n04.01.2018. | 12:17 > 12:24 0\n"U prvom kvartalu trebalo bi da bude donesena i nova strategija kulture, prva u poslijeratnom periodu, i upravo je za projekte iz tog dokumenta planirano 200.000 KM, koji će biti raspoređeni po javnom pozivu", saopšteno je iz Gradske uprave.\nStrategija u oblasti kulture ujedno je i integralni dio aplikacije za kandidaturu Banjaluke za Evropsku prijestonicu kulture 2024. godine, najvažnijeg strateškog cilja u oblasti kulture u posljednjih nekoliko decenija.\nNačelnik Odjeljenja za kulturu, turizam i socijalnu politiku Natalija Trivić, rekla je Srni da je od ukupnog budžeta za kulturu - 200.000 KM namijenjeno za manifestacije koje su u kalendaru za ovu godinu, 180.000 KM za kulturno- umjetnički amaterizam i 72.000 KM za programe i projekte u oblasti kulture.\nTrivićeva je dodala da je dio projekata za koje je planirana podrška u ovoj godini, uvršten u kalendar manifestacija u oblasti kulture.\nNJima će, kako je naglasila, biti pružena podrška na različite načine, od novčane, ustupanjem prostora, ali i dijelom putem promocije.\nTrivićeva je istakla da je važno da ti programi zadovoljavaju kulturne i manifestacione potrebe građana, a da s druge strane privuku što veći broj turista.\nTrivićeva je navela da su manifestacije u kalendaru svrstane u dvije grupe, te da su prvoj grupi manifestacije koje imaju tradiciju, međunarodni karakter, te one sa višednevnim programom.\n"U drugoj grupi su manifestacije sa užom ciljnom grupom koje su jednodnevne ili traju po projektu, okupljaju manju ciljnu grupu, ali su jednako važne i u interesu građana i kulture", naglašava Trivićeva.\nOna je dodala da su u okviru kalendara planirana posebna sredstva za manifestaciju "Kočićev zbor", za koju je grad dobio zeleno svjetlo od Vlade Republike Srpske da je organizuje ove, ali i narednih godina.\nOstale manifestacije moći će se biti prijavljene za grant za stvaralaštvo u oblasti kulture, koji je isključivo usmjeren strukovnim udruženjima za kulturu.\n"Na ovaj način uključeni su i svi proizvodi u kulturi koji se tiču i nekih novih medija, multimedijalnosti, intermedijalnosti i uopšte neki novi formati izražavanja u kulturi", kaže Trivićeva.\nOna je istakla da će se na javni poziv koji će biti raspisan u februaru moći prijaviti subjekti iz oblasti kulture sa projektima iz oblasti likovnog stvaralaštva, muzičko - scenskog stvaralaštva, filmske umjetnosti i audio -vizuelnih programa, pozorišne umjetnosti i književnog stvaralaštva.


Dete Plus - Predstavljamo Aktiv vaspitača bolničkih grupa | Dete Plus\nPočetnaPredstavljamoPredstavljamo Aktiv vaspitača bolničkih grupa\nPredstavljamo Aktiv vaspitača bolničkih grupa\nTema meseca za avgust je LEPOTA a krilatica - "Lepota će spasiti svet", pa smo u tom kontekstu puno razmišljali koga da predstavimo u ovoj rubrici. Znamo puno ljudi koji se bave lepim stvarima, stvaraju lepotu oko sebe i zrače lepotom, ali nam je cilj bio da istaknemo značaj lepote u okruženju koje se ne smatra "lepim". Zato smo izabrali da predstavimo ne osobu, već program - vaspitno-obrazovni rad sa decom na bolničkom lečenju.\nNa slici je oslikan zavoj koji drži na mestu braunilu.\nBolnice su, po definiciji, mesta na koja ljudi dolaze kada su bolesni. Za pacijente su to mesta na kojima, da imaju izbor, najčešće ne bi želeli da budu. Najveći broj ljudi, kada pomisli na bolnicu, ima negativne asocijacije - bol, tuga, strah, muka, nesreća, smrt... U takvom okruženju, stvaranje lepote postaje delić ideje o lepoti koja spašava svet....\nMaska za "teranje straha"\nVaspitno-obrazovni rad sa decom na bolničkom lečenju ima višestruki značaj a najvažniji cilj mu je ublažavanje dečjeg trpljenja, tuge i straha i adaptacija bolesnog deteta na bolničke uslove života.\nSa realizacijom programa vaspitno-obrazovnog rada sa decom na bolničkom lečenju i uvođenja vaspitača u zdravstvenu stacionarnu ustanovu, odnosno bolnicu, u Beogradu se počelo 1981 godine kada je Gradska samoupravna interesna zajednica društvene brige o deci donela odluku o tome, na inicijativu pedagoga Nade Mioč-Stanojević i uz stručnu pomoć dr Dragana Kovačevića,dečjeg neuropsihijatra.\nPrve vaspitne grupe formirane su u bolnici “Dr Olga Dedijer” na opštini Zvezdara sa obuhvatom oko 40 dece, i postepeno u sve bolnice u Beogradu koje imaju dečja odeljenja ulaze vaspitači, kao radnici Predškolskih ustanova sa radnim mestom u bolnici.\nVeć 1984. godine u Beogradu je bilo 18 vaspitnih grupa u bolnici, a najveći obuhvat je bio početkom devedesetih kada je došlo do prave ekspanzije.\nPozitivna iskustva su dovela do otvaranja bolničkih grupa i u drugim gradovima Srbije, pa danas u Republici ima 87 bolničke grupe, u 11 gradova sa obuhvatom oko 1800 dece dnevno na bolničkom lečenju počev od opšte pedijatrije do specijalizovanih bolnica.\nVaspitači svojim radom i saradnjom sa zdravstvenim radnicima, pomažu ublažavanje negativnih posledica koje bolest i boravak u bolnici može da ostavi na dalji razvoj deteta. Posebni zadaci vaspitača u bolničkoj sredini su da igrom i druženjem stvara bolju psihološku klimu u bolnici, menja tradicionalne režime hospitalizacije i humanizuje je i oplemenjuje tako da bude bliža detetu i više po njegovoj meri, sarađuje i pomaže roditeljima bolesnog deteta u prevazilaženju problema koje imaju suočeni sa bolešću deteta. Uslovi i način rada vaspitača u bolničkim grupama se u mnogome razlikuju od rada u redovnim grupama vrtića [deca su različitog uzrasta-mešovite grupe, različitog govornog područja, različite socio-kulturne sredine, različitog stepena oboljenja, stalna je fluktuacija dece i dr.] Rezultati rada posebno zavise od ličnosti vaspitača, njegovog iskustva, osećajnosti, strpljivosti, spremnosti za saradnju i snalažljivosti.\nPovećanjem broja vaspitača koji rade sa bolesnom decom, potrebom za dodatnim znanjima, unapređivanjem rada, ukazala se i potreba za formiranjem stručnog tela radi kvalitetnijeg stručnog usavršavanja i praćenja novina u ovoj oblasti. Formiran je Aktiv vaspitača bolničkih grupa, koji organizuje stručne skupove vaspitača [seminari, savetovanja], radi razmene iskustava, izrade i nabavke stručne literature, a u cilju uspešnijeg obavljanja programa rada sa bolesnom decom. U periodu od 1985. godine, Aktiv je uzeo i učešće u mnogim savetovanjima, naučnim skupovima, kako domaćeg tako i međunarodnog karaktera. i\nPozitivna iskustva u radu vaspitača sa decom u bolnici su uobličena u dva Priručnika za rad sa decom na bolničkom lečenju. Vaspitači bolničkih grupa su autori više od 170 stručnih radova iz oblasti vaspitno-obrazovnog rada sa decom u bolnici i drugih oblasti koje su bile aktuelne i zanimljive, kao i istraživanja i anketa urađenih u sredinama u kojima rade. Radovi si prezentovani na stručnim skupovima i objavljeni u zbornicima sa tih skupova kao i u stručnoj literaturi.\nAktiv vaspitača bolničkih grupa je bio suorganizator I Evropskog kongresa bolničkih pedagoga u Ljubljani 1988. godine i od tada učestvovao na još dva kongresa.\nGodine 2003. osnovano je Udruženje vaspitača bolničkih grupa kako bi se ostvarila mogućnost zvaničnog uključivanja u sve Evropske asocijacije i praćenja, primene i aktivnog učešća u njihovom radu, istraživanjima i razmenama stečenog iskustva.\nOd kako su vaspitači Predškolskih ustanova ušli u bolnice i na dečja odeljenja, umnogome se izmenio izgled tih odeljenja i uslovi za boravak dece. Dečja odeljenja su postala prijatnija i više po meri dece - toplija i otvorenija kako za decu tako i za posete roditelja i saradnju sa okruženjem. Vidno se menjaju i sama bolesna deca i njihovo ponašanje, kao i roditelji i odnos samih zdravstvenih radnika prema deci i roditeljima.\nPano koji su napravila deca sa vaspitačicom u jednoj bolnici u Beogradu\nKoristeći sva iskustva i stručna dostignuća, vaspitači u bolnicima sve više ostvaruju cilj ovog humanog rada :\n-ohrabriti i utešiti bolesno dete,\n-olakšati detetu adaptaciju po dolasku u bolnicu\n-obezbediti mu tokom boravka prijatne trenutke\n-menjati ustaljeni režim u bolničkoj sredini da bude bliži detetovim potrebama\n-igrom, toplim kontaktom i vapitno-obrazovnim radom pomoći da dođe do što manje negativnih posledica po dečji razvoj\n-drugačijim pristupom deci, dobrim sadržajem rada, igrom i druženjem, stvaranjem bolje psihološke klime u bolnici, privući i podstaći i medicinsko osoblje na menjanje tradicionalnog odnosa prema emocionalnim problemima hospitalizovanog deteta.\nZahvaljujemo Verici Ječmenić, predsednici Aktiva bolničkih grupa RS na informacijama\nIlustracije su iz albuma "Lepša strana bolnice", Dragane Milić


Rastuća inflacija predstavlja veliki problem za građane\nDok se država bogati, građani siromaše. Zbog rasta cijena, stotine miliona maraka prikupljene su na osnovu akciza i indirektnih poreza u toku ove godine. Od tog novca, građani imaju malo ili nimalo koristi.\nRastuća inflacija predstavlja sve veći problem za građane koji su suočeni sa svakodnevnim poskupljenjima osnovnih životnih namirnica. Nizak životni standard time postaje još niži, a kupovna moć drastično opada.\nOd mjera koje je Vlada preduzela, najvidljivije je povećanja plata u javnom sektoru, ali prema izjavama sindikalaca, ona nisu dovoljna i služe za pokrivanje gubitka vrijednosti novca uslijed inflacije. Umjesto ukidanja PDV-a na osnovne životne namirnice i akciza na gorivo, što je vlast odbila učiniti, građanima se servira 100 KM jednokratne pomoći.\n„Inflacija ovako kako je krenula je neverovatno veliko opterećenje za svako domaćinstvo. Sad je situacija da političke stranke na nivou BiH ne žele da smanje PDV na osnovne životne namirnice. Sa druge strane, ne žele da zaustave naplatu akciza na gorivo, što je opterećenje od 0.45 – 0.50 KM po litri, jer na taj način se sve više novca prikuplja za javne potrebe. Njima to odgovara, političarima koji su na vlasti to odgovara“, smatra ekonomista Zoran Pavlović.\nInflacija predstavlja veliko opterećenje i za privredu, koja je suočena sa rastom cijena svih ulaznih parametara, pa su privrednici posljedično prisiljeni povećavati cijene svojih roba i usluga, ali ne uvijek i plata radnika.\n„Ono što je veliki problem i pravi izazov sa kojim se privrednici suočavaju jeste konstantan rast cijena, u suštini svega. Od rasta cijena hrane, pripreme hrane i toplog obroka i svih troškova po tom osnovu, s druge strane imamo konstantan rast cijene energenata, rast cijena nafte i naftnih derivata, što direktno poskupljuje i transport i prevoz radnika itd.\nAko pričamo o izvozno orjentisanim privrednim društvima, onda imamo i povećanje troškova plasmana roba na strano tržište. Konstantan pritisak na rast plata u privredi. Vrlo teško za pojedine grane je moguće u toku jedne godine, kada su već ranije potpisani ugovori po određenim cijenama, da se ti ugovori mijenjanju, odnosno da cijene naših proizvoda na stranom tržištu, ukoliko ne postoji značajno veća tražnja za tim proizvodima, u međuvremenu i povećaju“, kaže Vladimir Blagojević iz Privredne komore Republike Srpske.\nBlagojević dodaje da inflacija direktno utiče na smanjenje kupovne moći građana i da se to, prema dostupnim podacima, već odražava na pad potražnje u maloprodaji.\n(BN Foto: Agencija)\nNEWER POSTTrideset godina od zločina nad stanovništvom Brezja na Majevici\nOLDER POSTNa aparatima dječak povrijeđen u udesu kod Bileće


Predstavnici tri reprezentativna sindikata SRPS, SOS i GSPRS “Nezavisnost” rekli su da će se predstavnici sindikata prosvete u ponedeljak sastati sa premijerom Srbije od koga očekuju da čuju koji od njihovih zahteva se može ispuniti.\n“Sve što je u tom sporazumu potpisano ništa nije ispunjeno, ako se ne računa onih bednih 7.000 koje su dobili svi zaposleni u prosveti i oni koji nisu učestvovali u štrajku. Znači svih 160.000 zaposlenih”, rekao je on.\n“Međutim, sada cena rada neće biti ista kao u ostalim delatnostima. Cena rada će biti onoliko koliko je ta delatnost dobila para od budžeta. Znači ove godine za obrazovanje smo dobili tri milijarde manje”, rekao je on i dodao da para u budžetu za prosvetu nema.\nOn tvrdi da je Zakonom o platama u javnom sektoru napravljena “improvizacija platnih razreda” i da su time ispunjene samo obaveze prema MMF-u.


Vlada FBiH traži da se preispita ugovor sa "Srebrenom malinom" - Virus korona - BiH\nVlada FBiH traži da se preispita ugovor sa "Srebrenom malinom"\nFoto: N.N. | Vlada FBiH traži da se preispita ugovor sa "Srebrenom malinom"\nMirsada Lingo Demirović 14.05.2020 14:04\nSARAJEVO - Vlada Federacije Bosne i Hercegovine donijela je jednoglasno nekoliko zaključaka u vezi s javnim nabavkama u vrijeme pandemije COVID-19, a posebno u vezi sa nabavkom respiratora iz Kine.\nIzvještaji o nabavkama svih institucija koji su stigli na Vladu FBiH, kao i i oni iz Federalne uprave civilne zaštite, primljeni su k znanju. Konstatovano je da je sav materijal o nabavkama kojim je raspolagala Vlada predat Tužilaštvu BiH koje vodi istragu.\nInformacija sa dokumentacijom o nabavkama bit će proslijeđena u oba doma Federalnog parlamenta, a materijali o javnim nabavkama bit će postavljeni i na web stranicu Federalne vlade.\nVlada je zadužila Mustafu Kadribegovića, koji mijenja suspendovanog direktora Federalne uprave civilne zaštite, da u pisanoj formi odgovori na sva pitanja koja su imali ministri danas na sjednici Vlade FBiH, kao i da u pisanoj formi odgovori na pitanja federalnih parlamentaraca.\nU vezi s nabavkama na Vladi je konstantovano i to da je Vlada FBiH dala prethodne saglasnosti za nabavke Federalnom štabu civilne zaštite te da je Federalni štab donosio odluke o nabavkama, tačnije ovlastio Federalnu upravu civilne zaštite da izvrši nabavke.\nVlada je zadužila Federalno pravobranilaštvo da preispita sporni ugovor između Federalne uprave civilne zaštite i firme FH "Srebrena malina" o nabavci respiratora iz Kine, a u okviru toga i da preispita i mogućnost poništavanja ugovora.\nMinistar zdravstva Vjekoslav Mandić upoznao je Vladu s tim da pandemija još traje te da su kliničkim centrima i bolnicama i dalje potrebni respiratori. Međutim, donesena je i odluka da se Federalnom štabu civilne zaštite na čelu sa ministricom finasija Jelkom Milićević naloži da stave van snage odluku o raspodjeli spornih respiratora nabavljenih iz Kine.\nSrebrena malina Vlada FBiH\nNema zaraženih virusom korona u kazneno-popravnim ustanovama RS\nKažnjeno 15 poslovnih subjekata zbog nepoštivanja epidemioloških\nU Kantonu Sarajevo 32 nova slučaja zaraze virusom korona\nJugović: Utvrditi da li ima zaraženih koji šetaju i idu na posao\nStevandić: Pogoršana situacija u RS, neophodno poštovati mjere\nDodik: Virus ne šeta sam od sebe, već zbog neodgovornih pojedina


Nagrađeni šabački budući mladi poljoprivrednici\nŠabački srednjoškolci sa uspehom su počeli novu školsku godinu. Na Agroolimpijadi u Portugalu, četvoročlani tim Srednje poljoprivredne škole koji je predstavljao Srbiju, u konkurenciji 19 školskih državnih timova iz Evrope, osvojio je srebrnu… »\nZbog nedostatka vakcina, deca ne mogu u vrtić\nU domovima zdravlja u Šapcu, Loznici i još nekim gradovima, od prošlog meseca vlada nestašica MMR vakcine protiv malih boginja. U šabački Dom zdravlja stiglo je 30 doza koje su pozajmljene iz susednih opština. Zbog nedostatka MMR vakcine, za neku… »\nAustrija, za bežanje s časova kazna najmanje 110 evra!\nNova školska godina u Austriji donela je izvesne novine za đake, pre svega kazne za bežanje iz škole, dok će đaci prvaci koji ne znaju dovoljno nemački da bi pratili nastavu, morati da pohađaju nove „razrede nemačkog jezika“. Ukupno će od… »


Turska: Zatvoreno još 12 TV stanica\nTurske vlsti su naredile zatvaranje još 12 televizijskih stanica zbog "pretnji po nacionalnu bezbednost", prenela je danas turska državna novinska agencija, čime je pojačana zabrinutost da vlada koristi ovlašćenja vanredne situacije zbog propalog puča kako bi pridobila opozicione glasove.\nTurska je proglasila vanredno stanje nakon neuspelog puča 15. jula, nakon čega je usledilo hapšenje više hiljada ljudi zbog povezanosti za muslimanskim sveštenikom Fatulahom Gulenom koji se tereti za organizovanje puča.\nDesetine novinske kuća ,koje su osumnjičene za povezanost sa Gulenom, su zatvorene a više desetina novinara i saradnika su uhapšeni, prenosi AP.\nTurska vlada je kasnije proširila obračun sa prokurdskim novinskim kućama zbog navodnih veza sa militanatima a u četvrtak, agencija Anadolija izvestila je da je naređeno zatvaranje još 12 televizijskih stanica zbog navodnih veza s terorističkim organizacijama ili grupama koje prete nacionalnoj bezbednosti.\nIstovremeno, turske vlasti otpustile su 1.500 zatvorskih čuvara i drugih članova zatvorskog osoblja zbog povezanosti sa sveštenikom u izgnanstvu u SAD-u koji se tereti za organizovanje neuspelog puča, saopštio je ministar pravde Bekir Bozdag.\nGovoreći na skupu u Ankari, Bozdag je reako da su radnici privremeno otpušteni kako bi individualno izdvojili osobe koje su povezane sa sveštenikom Fetulahom Gulenom, a ukoliko se dokaže povezanost, zaposleni će biti trajno otpušteni, prenosi Rojters.


Vesti online / Vesti / Svet / EU spremna i za Bregzit bez sporazuma\nEvropska Unija je danas saopštila da je završila pripreme i za potencijalno haotični scenario ako bi Velika Britanija napustila Uniju bez sporazuma, ali da se razgovori o budućem statusu irske granice nastavljaju.\nU vreme kada se javljaju sumnje da bi London do petka mogao da usvoji sporazum o napuštanju EU, u Briselu ističu da postoji "sve veća mogućnost" za Bregzit bez sporazuma, preneo je AP.\nIz Evropske komisije su saopštili "da će to očigledno izazvati značajne poremećaje za građane i biznis", i ukazali da će Britanija napustiti EU bez ikakvih oprelaznih dogovora.\nKomisija kaže da je objavila 90 različitih obaveštenja za građane i poslovni svet, kao i da je sačinila 19 predloga za novo zakonodavstvo.\nPreostalih 27 zemalja EU zapošljava stotine radnika za sprovođenje dodatnih graničnih i carinskih kontrola.\nBritanija je po prvobitnom planu trebalo da napusti EU 29. marta, a sa liderima EU postignut je dogovor o odlaganju Bregzita do 22. maja, ukoliko britanski parlament ove nedelje usvoji sporazum o Bregzitu. U protivnom, Britaniji preti izalazak iz Unije bez sporazuma već 12. aprila.\nLondon na nogama: Stotine hiljada ljudi protiv Bregzita (FOTO)


Četiri godine rada Programa jačanja porodica u Nišu - Društvena Odgovornost\nCentar za podršku porodici “Putokaz” jedan je od programa humanitarne organizacije SOS Dečija sela Srbija, koji pruža pomoć i podršku marginalizovanim i socijalno i ekonomski najugroženijim porodicama u Nišu.\nAktivnosti “Putokaza” usmerene su na preventivni rad kako bi se izbeglo izdvajanje dece iz porodica i povećao kvalitet života i poštovanje dečijih prava u porodicama koje su prepoznate kao rizične. Pored toga, Centar “Putokaz” je mesto gde se deci, mladima i porodicama pruža psihosocijalna, obrazovna i drugi vidovi podrške, kroz različite usluge. Članovi stručnog tima rade i na terenu, posećujući porodice u njihovim domovima.\n“Centar “Putokaz” doprineo je da veliki broj dece ne bude izdvojen iz svojih porodica. Važna je i podrška koju je pružio nama, profesionalcima iz sistema socijalne zaštite, preuzevši deo obaveza za koje mi nekada nemamo kapaciteta, kao i podrška za srodničke porodice. Ne treba zboraviti ni obuke za stručne radnike iz socijalne zaštite i hranitelje, koje nam je “Putokaz” omogućio”,\nrekla je Violeta Blagojević, direktorka Centra za porodični smeštaj i usvojenje, na obeležavanju četvrte godine rada Centra za podršku porodici “Putokaz”, održanoj u Oficirskom domu u Nišu.\n“U našem fokusu je terenski rad, saradnja sa institucijama i organizacijama u zajednici i participacija porodice, kako bi mogla da se osamostali i odgovori na potrebe deteta na najbolji mogući način. Važne aktivnosti su i podrška u obrazovanju i grupno savetovanje”,\nnaglasila je Milica Mitrović, menadžerka Programa jačanja porodica u Nišu.\nU protekle četiri godine različite usluge “Putokaza” koristilo je više od 2.000 dece i više od 500 porodica.\n“Podrška, razumevanje i pomoć koju sam ovde dobila mi mnogo znači. Vi ste putokaz ka nečemu lepom”,\nistakla je mlada žena, koja neko vreme koristi usluge Centra “Putokaz”.\nVesna Mraković Jokanović, direktorka Fondacije SOS Dečija sela Srbija u svom izlaganju naglasila je značaj podrške koju “Putokaz” dobija od partnera u lokalnoj zajednici i osvrnula se na rad SOS Dečijih sela u Srbiji.\nNakon zvaničnog dela održanog u Oficirskom domu, u parku ispred održana je radionica za decu, koju je ovom prilikom organizovao “Super autobus”, mobilni edukativni tim SOS Dečijih sela Srbija.


TEXTIL NA SAJMU PURE LONDON | Textil\nAuthor: Textil 20/02/2021 1min\nKompanija Textil sa još pet kompanija iz tekstilne industrije bile su na sajmu „Pure London – Pure Origin“ u Londonu. Privredna komora Srbije i Razvojna agencija Srbije, u saradnji sa Švajcarskim programom za promociju izvoza SIPPO, podržale su nastup srpskih kompanija na jednom od najvažnijih sajmova ženske, muške i dečije odeće i repromaterijala, na kome je nastupilo više od 1.300 izlagača iz 14 zemalja, uključujući i vodeće zemlje u tekstilnoj industriji Veliku Britaniju, Italiju i Tursku.\nOvaj vodeći modni sajam u Velikoj Britaniji na jednom mestu objedinjuje čitav modni lanac, od prediva do gotovih odevnih predmeta.\nNaša kompanija bi posebno izdvojila teme trendova za jesen-zimu 20/21 kao i inovativne pristupe, rešenja i nove modne koncepte.\nSajam se održava dva puta godišnje, u februaru i julu.


Optužnice protiv èetiri generala prosleðene Okružnom sudu u Beogradu - 2004-07-01\nMinistarstvo spoljnih poslova Srbije i Crne Gore prosledilo je Okružnom sudu i Ministarstvu pravde optužnicu koja èetvoricu generala tereti za ratne zlièine poèinjene na Kosovu 1999. godine. U saopštenju Ministarstva spoljnih poslova navodi se da je optužnica prosleðena u skladu sa odredbama Zakona o saradnji sa Meðunarodnim kriviènim tribunalom u Hagu i da je tim postupkom Ministarstvo izvršilo svoju obavezu prema domaæem zakonu. Šef diplomatije Vuk Draškoviæ tim povodom je da na adresu Ministarstva spoljnih poslova stižu nalozi i zahtevi Meðunarodnog tribunala u Hagu I da je obaveza Ministarstva prema domaæem zakonu da ih odmah prosledi Ministarstvu pravde i Okružnom sudu.\nSrpski ministar pravde Zoran Stojkoviæ izjavio je da æe prema proceduri, Okružni sud pozvati optužene generale na saslušanje, zatim æe Sud doneti odluku o izruèenju i po toj odluci Ministarstvo unutrašnjih poslova trebalo bi da ih izruèi Haškom tribunalu. Šef istražnog odeljenja Okružnog suda u Beogradu sudija Branislav Todiæ izjavio je da do kraja radnog vremena u taj sud nisu stigle haške optužnice za èetvoricu generala, koje je uputilo Ministarstvo spoljnih poslova Srbije i Crne Gore, a advokat generala Pavkoviæa, Stevan Protiæ izjavio je da je Pavkoviæ na leèenju a odluku šta æe dalje raditi doneæe kada dobiju sudski poziv.\nInaèe, predsednik Glavnog odbora Socijalistièke partije Srbije Ivica Daèiæ izjavio je da æe ta partija prestati da podržava Vladu ukoliko èetiri generala, ili bilo koji graðanin Srbije, budu izruèeni Haškom tribunalu.


Vlada Rusije: Zapadnim zemljama neće uspeti pokušaj da izvrše ekonomsku blokadu Rusije - 13.04.2022, Sputnik Srbija\nVlada Rusije: Zapadnim zemljama neće uspeti pokušaj da izvrše ekonomsku blokadu Rusije\nZapad pokušava da izvrši globalnu ekonomsku blokadu Rusije u finansijskoj, trgovinskoj, transportnoj i humanitarnoj oblasti, ali je rusku privredu nemoguće... 13.04.2022, Sputnik Srbija\nKako je pojasnio, četiri nivoa podrazumevaju finansijsku, trgovinsku, transportnu i humanitarnu blokadu.On je takođe dodao da većina stranih kompanija želi da ostane i posluje u Rusiji.Otpočeli pregovori sa stranim partnerima o plaćanju u nacionalnim valutamaRuski zvaničnik je, pored toga saopštio da Rusija već pregovara sa ključnim stranim partnerima na temu stvaranja bezbedne infrastrukture obračuna na osnovu nacionalnih valuta.Ministar finansija Rusije Anton Siluanov početkom aprila saopštio je da trenutna situacija u svetu podstiče zemlje BRIKS da ubrzaju rad na sledećim poljima: upotreba nacionalnih valuta za izvozno-uvozne transakcije, integracija platnih sistema i kartica, sopstveni sistem razmene finansijskih informacija i formiranje nezavisne rejting agencije.Podsetimo, Rusija je 24. februara pokrenula specijalnu vojnu operaciju s ciljem demilitarizacije i denacifikacije Ukrajine nakon čega su usledile najoštrije do sada sankcije Zapada.O tome zašto su kineski mediji odluku ruskog predsednika da rublju veže za zlato i da izvezeni gas naplaćuje u rubljama nazvali ubistvenim oružjem protiv Zapada u autorskoj emisiji „Moj pogled na Rusiju“ govorila je Ljubinka Milinčić:\nrusija, kriza u ukrajini, sankcije, ekonomska blokada, nacionalna valuta, rusija – ekonomija, andrej belousov\n12:50 13.04.2022 (Osveženo: 13:57 13.04.2022)\nZapad pokušava da izvrši globalnu ekonomsku blokadu Rusije u finansijskoj, trgovinskoj, transportnoj i humanitarnoj oblasti, ali je rusku privredu nemoguće izolovati, izjavio je potpredsednik ruske Vlade Andrej Belousov.\n„Očigledno je da se ideja naših geopolitičkih protivnika ogleda u tome da maksimalno izoluju Rusiju od svetske ekonomije. Hteli bi da je bukvalno istrgnu iz globalnih ekonomskih veza i time pokrenu proces degradacije i dezintegracije našeg ekonomskog sistema. Zapravo, pokušana je globalna blokada Rusije, koja se šematski sastoji od četiri nivoa“, rekao je on u Savetu Federacije.\nKako je pojasnio, četiri nivoa podrazumevaju finansijsku, trgovinsku, transportnu i humanitarnu blokadu.\n„Takva potpuna blokada je nemoguća. Ne može se izolovati Rusija, šesta po veličini svetska ekonomija iz globalnog ekonomskog sistema. U prilog tome jasno svedoče i događaji od pre mesec i po dana“, istakao je Belousov.\nOn je takođe dodao da većina stranih kompanija želi da ostane i posluje u Rusiji.\nOtpočeli pregovori sa stranim partnerima o plaćanju u nacionalnim valutama\nRuski zvaničnik je, pored toga saopštio da Rusija već pregovara sa ključnim stranim partnerima na temu stvaranja bezbedne infrastrukture obračuna na osnovu nacionalnih valuta.\n„Predmetni pregovori sa ključnim stranim partnerima o stvaranju bezbedne infrastrukture novčanih obračuna na osnovu nacionalnih valuta već su počeli. Hteo bih da posebno zahvalim Banci Rusije na saradnji“, naglasio je on.\nMinistar finansija Rusije Anton Siluanov početkom aprila saopštio je da trenutna situacija u svetu podstiče zemlje BRIKS da ubrzaju rad na sledećim poljima: upotreba nacionalnih valuta za izvozno-uvozne transakcije, integracija platnih sistema i kartica, sopstveni sistem razmene finansijskih informacija i formiranje nezavisne rejting agencije.\nPodsetimo, Rusija je 24. februara pokrenula specijalnu vojnu operaciju s ciljem demilitarizacije i denacifikacije Ukrajine nakon čega su usledile najoštrije do sada sankcije Zapada.\nO tome zašto su kineski mediji odluku ruskog predsednika da rublju veže za zlato i da izvezeni gas naplaćuje u rubljama nazvali ubistvenim oružjem protiv Zapada u autorskoj emisiji „Moj pogled na Rusiju“ govorila je Ljubinka Milinčić:\nBlumberg: Tekući račun Rusije u najvećem suficitu od 1994.\n11 April, 20:45\nMoskva: Zapadni partneri će se prilagoditi odluci o plaćanju gasa rubljama\n25 Mart, 20:11\nTrgovina u rubljama u stalnom usponu\n4 April, 10:27


Švajcarska spremna da učestvuje u međunarodnom platnom sistemu bez SAD - Sputnjik Srbija\n13:26 24 Januar 2021\nŠvajcarska spremna da učestvuje u međunarodnom platnom sistemu bez SAD\n16:01 06.10.2018 Preuzmite kraći link\nŠvajcarska je rešila da se pridruži novom međubankarskom platnom sistemu nezavisno od SAD. Bern će učestvovati u bilo kom novom platnom sistemu, ukoliko bi to stvorilo alternativu globalnom sistemu za transakcije SVIFT, potvrdio je švajcarski ambasador u Moskvi Iv Rosije.\nRusija startuje sa planom koji potpuno menja svetsku ekonomiju\nStav Švajcarske u vezi sa stvaranjem kanala za plaćanje koji ne uključuje SAD malo je verovatno da će se razlikovati od stava drugih zemalja, rekao je Rosije. Dodao je da njegova zemlja može da učestvuje u uspostavljanju alternative SVIFT-u.\n„Ako u finansijskom sektoru postoje neki novi događaji, mi ćemo ih pažljivo pratiti. Ukoliko se pojavi novi platni sistem, svaka zemlja će u tome učestvovati, uključujući i nas, naravno, zašto da ne“, rekao je diplomata.\nPodsetimo, SVIFT je osnovan u Belgiji, ali njegov odbor uključuje rukovodioce iz američkih banaka, tako da trenutni zakon omogućava administraciji SAD da deluje protiv banaka i regulatora širom sveta, zbog činjenice da ovaj sistem podržava većinu međubankarskih veza, povezujući preko 11.000 finansijskih institucija u više od 200 zemalja.\nRanije ove nedelje, šefica spoljnih poslova EU Federika Mogreini izjavila je da su preostali potpisnici iranskog sporazuma o nuklearnoj trgovini sarađivali na stvaranju nove platforme koja ne bi podrazumevala slanje novca preko SVIFT-a, kao globalnog sistema za transakcije.\nOvaj korak mnogi tumače kao odgovor na kontroverznu odluku američkog predsednika Donalda Trampa da se povuče iz nuklearnog sporazuma sa Iranom i ponovo uvede sankcije protiv Teherana. Vašington je takođe zapretio sankcijama zemljama koje posredno posluju s Iranom.\nplatni sistem, dolar, SVIFT, Donald Tramp, Švajcarska, Iran


Oko 8.000 radnika "Fiata" - od štaba u Torinu do Sicilije, dobiće pune plate u martu pošto je "Fiat" odustao od planiranog zatvaranja nekoliko fabrika.\nTo će idućeg meseca podstaći proizvodnju glavnog malog modela "Grande Punto", malog višenamenskog vozila "Multipla", superminija "Alfa Romeo MiTo" i male "Lanče" (Lancia) "Ipsilon" (Ypsilon).\n"Smanjujemo otpuštanje", rekao je u petak predstavnik "Fiata" za štampu Gvalberto Ranieri (Gualberto), mada će neke fabrike i dalje biti privremeno zatvorene.\n"Fiat" je najveći poslodavac Italije sa 80.000 zaposlenih, od kojih je polovina od prošle jeseni bar neko vreme bila na prinudnom odmoru, uz državnu pomoć.\nVest o odustajanju od otpuštanja izgleda da odražava pozitivan uticaj Vladinog plana za podsticaj privredi od 10. februara, prema kojem se nudi 1.500 evra za povlačenje automobila starih bar deset godina i još veća suma za kupovinu novih koji manje zagađuju.\nMeđutim, predsednik Udruženja prodavaca automobila Dario Kampanja (Campagna) kaže da je u prodajnim salonima čak pet puta više posetilaca, ali se zbog smanjene ponude kredita proda svega nekoliko automobila.


Promocija "Peščane hronike" iz ugla zdravstvenih stručnjaka • Art-Anima\nPromocija “Peščane hronike” iz ugla zdravstvenih stručnjaka\nNajnovija promocija romana “Peščana hronika” biće održana u utorak, 24. decembra, u kafe-baru Agora, u Beogradu, Kapetan Mišina 13 (ugao sa Gospodar Jovanovom), sa početkom u 19 časova.\nOvaj debitantski roman mladog farmaceuta Pavla Zelića već je imao desetak izuzetno uspešnih promocija u našem glavnom gradu, ali i u Novom Sadu, Nišu i Valjevu, i trenutno je u prestižnom širem izboru za Ninovu nagradu za roman godine.\nRoman se bavi do sada u domaćoj književnosti neobrađivanom istorijskom temom velikih omladinskih radnih akcija, koju obrađuje u maniru istorijskog trilera, nadograđujući uzbudljivim zapletom činjenice koje su sa velikim trudom sakupljene od samih aktera ovih događaja.\nOvoga puta, pored autora, o ovom delu će govoriti prof. dr Brana Dimitrijević, maksilofacijalni hirurg i uspešan pisac i scenarista, koji će se osvrnuti na roman iz ugla velike srpske tradicije pisaca – zdravstvenih profesionalaca: lekara, stomatologa, a sada i farmaceuta.\nPrevious “Neprijateljska invazija” – treći deo SF serijala za decu i mlade “Meteori”\nNext “Vampirska akademija” od 13. februara u domaćim bioskopima


02-07-2019 11:01 Srbija Politika\nDogovori o uzajamnim posetama predsednika Srbije Aleksandra Vučića Crnoj Gori i Mila Đukanovića Srbiji traju već dve godine, ali bez konkrentih rezultata, piše „Blic“.\nĐukanović i Vučić (Foto: Jutjub)\n– Dva kabineta su često u kontaktu, susreti, odnosno međusobne posete su dogovarane, ali za sada nije bilo nikakvog efekta tih dogovora. Više puta se razgovaralo tokom prethodne dve godine – navodi sagovornik iz vrha srpske vlasti na koga se poziva list.\nTo što uprkos brojnim i dugogodišnjim pokušajima nije došlo do susreta dvojice zvaničnika svedoči o tome da su između dve države otvorena brojna pitanja, piše „Blic“ podsećajući i na predlog zakona o slobodi veroispovesti koji je nedavno usvojila Vlada Crne Gore.\nPrema navodima sagovnika „Blica“, Đukanović svoje probleme u kući pokušava da zamaskira ulogom pomiritelja na Balkanu, a to, kako navodi, neće ići lako budući da se on tu malo pita.\nSagovnik „Blica“ kaže i da srpsko rukovodstvo smatra da se u Crnoj Gori ne dešava ništa bez odobrenja Ðukanovića uključući i antisrpsku kampanju.\nPredsednik Aleksandar Vučić izjavio je ranije da je, uprkos crnogorskoj kampanji protiv Srbije, srpskog naroda i njega lično, spreman i sada, kao i inače, da ugosti u Beogradu Mila Ðukanovića kako bi razgovarali, umesto da se stvaraju problemi i tenzije, kao i da je važno da se izgrađuju normalni odnosi.\nĐukanović je kazao da su tokom više susreta u poslednjih godinu dana on i predsednik Vučić razgovarali o posetama na najvišem nivou.\n– Najtačnije bi se moglo reći da je poziv obe strane permanentno otvoren – rekao je Ðukanović, preneli su crnogorski mediji.\nBećković opisao Momira Bulatovića i današnju Crnu Goru! Više o tome OVDE.


Lokalni izbori: konačni rezultati\nDRUGI KRUG U SRBIJI\nAko se za rezultate prvog kruga lokalnih i pokrajinskih izbora moglo reći da su za bolje poznavaoce prošli bez iznenađenja, za drugi krug istih izbora pre bi se moglo reći da je iznenađenja bilo, ali da su to bila očekivana iznenađenja. Primećen trend iz prvog kruga je nastavljen sa specifičnostima koje su prisutne u pojedinim lokalnim sredinama, s time da je ''pojačani gas'' kampanje između dva kruga doneo izvesna pomeranja u rezulatima koja se uslovno rečenom mogu nazvati iznenađenjima.\nGeneralno uzevši, stepen izlaznosti u drugom krugu bio je nizak (oko 3% niži nego u prvom krugu) što pokazuje da osim u pojedinim slučajevima (Novi Pazar, N. Sad i deo vojvođanskih opština naseljenih Mađarima) žestina kampanje nije uspela da pokrene najveći deo građana da napuste apatičnu apstinenciju i glasaju za postojeću političku ponudu.\nSami rezultati ponajviše predstavljaju odraz nezadovoljstva građana politikom vođenom posle 5. oktobra, sopstvenom socijalno-ekonomskom situacijom i u vezi sa time neispunjenim obećanjima, što je dovelo do više fenomena: šarolikosti nove vlasti na lokalnom nivou u centralnoj Srbiji, pobede poznatih ličnosti u svojim mikrosredinama bez obzira na njihovu pripadnost strankama, odličnih rezulata radikala u Vojvodini i Beogradu, kao i lošeg rezutata kandidata vladajuće koalicije.\nŽestoka kampanja vođena između dva kruga (koja je na mahove dobijala obrise prljave kampanje) vođena u korist kandidata ''demokratskog bloka'' sa ciljem da stvori manihejsku sliku borbe ''dobra i zla'' kod birača, pokazala se kao neuspela i prevaziđena, jer ne korespondira niti sa stvarnošću, niti sa nadanjima birača. Svaki razuman i demokratski nastrojen čovek ovo može samo da pozdravi, jer normalizacija i saradnja svih relevantnih stranaka u Srbiji bez teških kvalifikacija i podsticanja raskola može samo da doprinese stabilizaciji političkih prilika u zemlji. A društvu koje je u dubokoj krizi i bedi nikako nisu potrebni partijski sukobi i prepucavanja, već zajednički rad svih na buđenju snaga obnove i preporoda.\nDemokrate, koje su nakon junskih predsedničih izbora doživele svojevrsnu renesansu, pokazale su na lokalu i ograničenja svog političkog zenita. Iako će učestvovati u većini lokalnih koalicija i imati značajan broj predsednika opština, kao i podjednak broj poslanika sa radikalima u pokrajinskom parlamentu, DS je na jedvite jade uspeo da dobije gradonačelnika samo u Beogradu, dok je u preostalim većim gradovima kandidat DS pretrpeo poraz: u Novom Sadu od radikalke Maje Gojković, u Kragujevcu (očekivano) od Velimira Stojanovića, dok je u Nišu kandidat DS Čirić doživeo debakl kada je njegov protivkandidat Smiljko Kostić (NS) dobio dvotrećinsku podršku Nišlija.\nS obzirom na sopstvena visoka očekivanja, položaj stranke koja ima predsednika Srbije i pozicije vladajuće stranke na lokalnom nivou kao i neuporedivu finansijsko-medijsku prednost u odnosu na protivkandidate, demokrate su pretrpele relativan neuspeh koga je Bogdanovićeva pobeda u prestonici ''kroz iglene uši'' spasila od totalne katastrofe. Kada se napravi konačan bilans, videće se koliko će se demokrate na lokalu uspeti održati na vlasti; po svemu sudeći, u nešto preko polovine opština u Srbiji. Međutim, za razliku od komotne dosovske većine, sada su primorani na najrazličitije koalicije se drugim strankama koje su do juče doživljavale kao protivničke. Ipak je i ovo uspeh, jer su ljudi kroz novi lik njenog predsednika Borisa Tadića u velikoj meri zaboravili grehe DS-a. A i pokazalo se da iako u realnosti reforme nisu uspele, uspela je reformistička propaganda DS-a da se "primi" kod značajnog dela mlađe, urbanije i obrazovanije populacije. DS, kao ni SRS, nije samo politička već i društvena realnost Srbije danas.\nDa su DS i SRS dve daleko najače političke partije u Srbiji jasno je pokazao još prvi krug izbora. Tesan rezultat u Beogradu u korist demokrate Bogdanovića, koji je i pored podrške vladajućih stranaka, pobedio radikala Vućića koji mu je ''dahtao u vrat'' sa manje od 2% glasova, govori o uspešnosti kampanje kandidata SRS koji su u prestonici ostvarili svoj do sada najveći uspeh. Ako se uzme u obzir činjenica da je Vučić uspeo da prestigne favorita u 12 od 17 beogradskih opština, kao i da mu se približi unutar famoznog ''kruga Dvojke'', nameće se zaključak da bi, da je sa svojom ''antikorupcijskom kampanjom'' startovao pre prvog kruga (dakle, paralelno sa građenjem ''urbanog imidža''), Vučić napravio još bolji taktički prodor i da ga je samo vremenski tajming sprečio da napravi najveće iznenađenje na izborima. A da je pored toga uspeo da dobije podršku od nekog značajnijeg učesnika u izbornoj izbornoj trci, npr. Drakulića (koji bi to znao naplatiti) verovatno bi glatko pobedio.\nU Novom Sadu situacija je bila obrnuta. Ovde udruživanje ''svih protiv radikala'' nije uspelo da nadoknadi prednost kandidata SRS u ovom drugom po značaju gradu u Srbiji. Pobeda Maje Gojković u Novom Sadu je izuzetno značajna, naročito na simboličkom nivou, jer Novi Sad kao Srpska Atina i najkulturniji urbani centar pokazuje da se evropsko i nacionalno ne moraju suprotstavljati (kako su se neki trudili da pokažu), već da većina građana želi suprotno. Novi Sad je pobedom radikala pokazao "Beogradu" da se više ne zamara sa kompromisima sa autonomaškim projektima, jer je najveći grad Vojvodine i drugi grad u državi odbacio prethodnu demokratsko-autonomašku vlast. Ne treba tumačiti pobedu Maje Gojković samo njenim "neradikalskim" imidžom, jer bi i bez nje SRS U Novom Sadu i širom okruženju ostvarila dobre rezultate. U Sremu, u mestima južne Bačke i Banata su isto tako radikali ostvarili mnogo bolje rezultate nego južno od Beograda. Shodno rezultatima radikali su se pokazali kao najjača vojvođanska stranka, pa bi možda bilo logično i da centar stranke bude prebačen u jedini veliki grad u kome su pobedili.\nTakođe, dobrodošle promene unutar radikalne stranke u pravcu odgovornije i umerenije politike, kroz pojavu Maje Gojković, pokazuju da ovako modernizovana slika SRS postepeno postaje važan faktor unutar političkog sistema Srbije u kome je do juče važila za strašilo i nepoželjnog autsajdera. Doduše, Maja bi verovatno pobedila sa većom razlikom, pridobivši neodlučne, da je u TV duelu gajila manje agresivan stil. No bilo kako bilo ovo je za radikale i realno i simbolički najznačajnija pobeda u dugom nizu godina. Participacija SRS-a u lokalnoj vlasti u sredinama gde je dobila predsednike opština, ponajviše u Vojvodini, kao i dobijanje najviše poslanika u pokrajinskoj Skupštini, predstavlja svojevrsno ozakonjenje ove, pojedinačno najače stranke, unutar političkog sistema Srbije kod koga je očigledna tendencija političkog ukrupnjavanja i nužnosti saradnje svih najačih političkih partija, ili barem jedne jače sa par slabijih.\nStranke vladajuće koalicije u drugom krugu samo su ublažile sliku neuspeha koju su pokazivali rezultati glasanja u prvom krugu, sa izuzetcima pojedinih jakih kandidata koje imaju specifičnu težinu u svojim lokalnim okvirima koji su odneli pobedu. Primetan je i samostalni uspeha NS Velje Ilića, čija stranka se pokazala regionalno jakom, pa je u gradskim opštinama centralne Srbije (Čačak, Valjevo..) ostvarila značajan uspeh.\nŠarenu sliku nove lokalne vlasti južno od Beograda pored uspeha NS-a i nezavisnih kandidata upotpunjuje "iznenađujući" uspeh kandadata SPS-a (sadašnjih i bivših članova) koji ispod Save i Dunava čine drugu političku snagu na lokalnom nivou (na severu su to radikali), kao i značajni rezultati kandidata grupa građana, kojima je opredeljivanje na lokalu prema ličnosti i ugledu, a ne partijskoj pripadnosti svakako išlo u prilog. Što se tiče SPS-a treba reći da oni u mnogim lokalnim sredinama imaju jaku infrastrukturu, narodnjački imidž i znaju tehnologiju vlasti. Može se reći čak i da nestane kojim sluačjem centrale u beogradu u više lokalnih sredina, naročito manjih gradova, ova bi partija funkcionisala na isti način.\nPobeda "nezavisnih" kandidata je u određenoj meri pozitivna jer su se ljudi opredeljivali, posle talasa "dosovskih" partijskih kadrova, za one čije ime nešto znači u tom mestu i koji su nešto uradili za svoju sredinu (Bidža, Raka, Palma, Kostić i sl.) Ovo se može tumačiti i kao otpor "beogradizaciji" politike u Srbiji (ali i manihejskoj slici političke scene koju natura "reformski" blok, a koju prihvataju i radikali). Od sada će stranke mnogo pažljivije birati i "izgrađivati" svoje kandidate i čak tražiti saradnju sa lokalnim "legendama". Kako kroz kampanje, tako i novim zakonom o lokalnoj vlasti se politika i na lokalu personalizovala. To je sa jedne strane dobro jer se zna ko odgovara, a sa druge je loše jer se time i formalno i neformalno stvaraju lokalni moćnici. A u Srbiji u kojoj slabo funkcionišu institucije i caruje korupcija to vrlo verovatno vodi opasnoj feudalizaciji, kao u Rusiji na primer. To znači da će ti lokalni moćnici u bliskoj budućnosti kada puste korenje ima znatnijeg uticaja i na Vladu Srbije.\nSve u svemu, ukupni rezultati lokalnih i pokrajinskih izbora pokazali su da će na političkoj sceni Srbije u narednom periodu ostati samo 4-5 krupnijih političkih stranaka, od kojih će dve biti dominatne, dok će preostale predstavljati svojevrstan most prema jednoj i (ili) drugoj velikoj stranci.\nLogika života na lokalu je opovrgla ideološku logiku i uputila relevantne stranke na različite vrste koalicija u različitim lokalnim sredinama. Ostaje da se vidi da li će lideri stranaka razumeti logiku života, ili će, nošeni predrasudama, silovati realnost pokušavajući da je upodobe ideološkoj logici, koja uvek i iznova pokazuje svoje manjkavosti kada se susretne sa stvarnošću.


Bosna i Hercegovina je 16. juna 2008. godine u Luksebmburgu potpisala Sporazum o stabilizaciji i pridruživanju (SSP) sa Evropskom Unijom. Time je učinjen najveći dosadašnji korak ka članstvu u ovoj najvećoj nadnacionalnoj tvorevini koja okuplja razvijene zemlje evropskog kontinenta.\nPotpisivanjem Sporazuma o stabilizaciji i pridruživanju Bosna i Hercegovina stupa u prvi ugovorni odnos sa Evropskom unijom. Zadatak koji je BiH preuzela potpisivanjem Sporazuma je da provede dogovorene odredbe iz Sporazuma i da nastavi sa svojim aktivnostima i ispunjavanju kriterija za punopravno članstvo. Nakon potpisivanja Sporazuma, sljedeći korak je stjecanje statusa zemlje kandidata za članstvo u Evropskoj uniji.\nProces stabilizacije i pridruživanja (Stabilization and Association Process)\nProces stabilizacije i pridruživanja je okvirna politika Evropske Unije za zemlje Zapadnog Balkana i potvrda dugoročne posvećenosti tom regionu. Glavni elementi ove politike predloženi su u Komunikaciji Evropske komisije u maju 1999. godine a pečat ne ovaj proces je stavljen 2000.godine na Samitu u Zagrebu. Na tom samitu postignut je regionalni sporazum da se jasno utvrde ciljevi i uslovi u Finalnoj deklaraciji. Proces stabilizacije i pridruživanja, kao strategiju prema zapadnom Balkanu, EU je usvojila u želji da učvrsti mir, podstakne stabilnost i demokratiju i ponudi evropsku perspektivu svakoj od tada pet država zapadnog Balkana (Albanija, BiH, Hrvatska, Makedonija, Srbija i Crna Gora).\nProces stabilizacije i pridruživanja podržava zemlje Zapadnog Balkana u njihovom razvoju i pripremama za buduće članstvo u Evropskoj uniji kombinujući tri glavna instrumenta:\n• Sporazum o stabilizaciji i pridruživanju,\n• Nezavisne trgovačke mjere i\n• Značajnu finansijsku podršku.\nSporazum o stabilizaciji i pridruživanju (Stabilization and Association Agreement – SAA)\nSporazum o stabilizaciji i pridruživanju je nova, treća generacija evropskih sporazuma ponuđena isključivo zemljama Zapadnog Balkana, u sklopu Procesa stabilizacije i pridruživanja. Sporazum predstavlja međunarodni ugovor koji je nadređen domaćem zakonodavstvu, i samim tim predstavlja obavezujući akt za sve nivoe vlasti u zemlji. Okvir SSP-a za Bosnu i Hercegovinu je već predodređen i slijedi primjere zemalja iz regije koje su ga ranije potpisale.\nSporazum se potpisuje na neodređeno vrijeme s ciljem doprinosa ekonomskoj i političkoj stabilnosti Bosne i Hercegovine. Države koje su postale članice petim proširenjem Evropske unije potpisale su Sporazume o pridruživanju (tzv. Evropske sporazume). Osnovna razlika između Sporazuma o pridruživanju i SSP - a je u tome što SSP sadrži i "evolutivnu klauzulu". Pored toga, SSP stavlja akcenat na regionalnu saradnju na Zapadnom Balkanu.\nSklapanjem Sporazuma, Bosna i Hercegovina, zahvaljujući "evolutivnoj klauzuli" potvrđuje status zemlje potencijalnog kandidata, što je mnogo više nego što su zemlje potpisnice Evropskog sporazuma dobile u pogledu daljeg pridruživanja EU. U pogledu regionalne saradnje, zemlja potpisnica se obavezuje da će potpisati bilateralne Sporazume sa zemljama Procesa stabilizacije i pridruživanja i zemljama kandidatima.\nBosna i Hercegovina je 16. jula 2008. u Luksemburgu potpisala i Privremeni sporazum sa EU. Potpisivanjem Sporazuma, privremeni Sporazum (Interim Agreement) stupa na snagu. Privremeni sporazum dio je Sporazuma o stabilizaciji i pridruživanju koji se odnosi na oblast trgovine i transporta i uključuje trgovinske odredbe. Biće na snazi između dvije i tri godine, koliko se očekuje da traje ratifikacija Sporazuma o pridruživanju i stabilizaciji između BiH i EU u Evropskom i parlamentima 27 zemalja članica EU.\nPo značaju odredbi koje se bave pitanjem trgovine mnogi smatraju SSP i trgovinskim sporazumom. Tokom tehničkih rundi pregovora najviše vremena i napora je uloženo upravo u trgovinske odredbe i liste proizvoda za koje će Bosna i Hercegovina, postepeno u periodu od 6 godina, davati carinske ustupke do potpune liberalizacije sa tržištem Europske unije. Bosna i Hercegovina uživa u jednostranim trgovinskim povlasticama od 1997. godine, kada je Evropska unija liberalizovala svoje tržište za proizvode iz BiH, uz određena ograničenja na pojedine grupe proizvoda na kojem EU insistira da zadrži kvote.\nSporazum o stabilizaciji i pridruživanju sastoji se od 10 poglavlja:\n• Usklađivanje prava, provedba prava i pravila tržišnog takmičenja\n• Pravosuđe i unutrašnji poslovi\n• Oblici saradnje\n• Finansijska saradnja\nSporazum o stabilizaciji i pridruživanju je "mještovitog" karaktera, što znači da su za područja saradnje dijelom odgovorne zemlje članice, a dijelom Evropska unija. SSP na odgovarajući način uređuje odnose Bosne i Hercegovine s Evropskom unijom u sva tri stupa Unije (Evropska zajednica, ekonomske politike i zajedničko tržište, Zajednička vanjska i sigurnosna politika i Pravosuđe i unutrašnji poslovi).\nNakon potpisivanja Sporazuma, slijedeći korak je sticanje statusa zemlje kandidata za članstvo u Evropskoj uniji. Do tada, Bosna i Hercegovina će pripremiti i plan provedbe Sporazuma o stabilizaciji i pridruživanju, koji će zajedno sa prioritetima iz Evropskog partnerstva u okviru Strategije integrisanja Bosne i Hercegovine u Evropsku uniju činiti Program integrisanja BiH u EU.\nU narednom periodu očekuju se značajni reformski procesi kako bi se Bosna i Hercegovina prilagodila i što bolje ispunjavala kriterije za članstvo u Evropskoj uniji, dok će u isto vrijeme i raditi na implementaciji SSP-a. U tom svjetlu, i reforma javne uprave, kao jedan od najznačajnijih kriterija, još više će dobiti na značaju i biti stavljena u fokus kao jedan od ključnih reformskih procesa u Bosni i Hercegovini. Bez uspješno provedene reforme javne uprave biće nemoguće dostići "jedinstveni evropski administrativni prostor" i ispuniti "kopenhagenški i madridski" kriterij koji su ključni za pristupanje EU.


Donedavni prvotimac Radničkog pronašao dom u Nišu, o povratku na 'Čair' ne razmišlja\nIzvor: JužneVesti.com, 13.Jun.2019, 13:31\nDonedavni prvotimac Radničkog pronašao dom u Nišu, o povratku na "Čair" ne razmišlja\nFotografije na kojima sa Radničkim trenira Aleksandar Stanisavljević probudile su nadu navijačima da bi iskusno krilo moglo ponovo da zaigra u dresu “Reala sa Nišave”. Ipak, Požarevljanin kaže da nije bilo govora o povratku, već samo trenira sa ekipom jer se preselio u Niš, a sve zbog dece koja su, kaže, u presrećna u ovom gradu.\nGodinu dana proveo je Stanisavljević u Radničkom, bio standardan tokom prolećnog dela pretprošle i jesenjeg dela minule sezone. Ono po čemu je verovatno najviše ostao upamćen bila su 2 gola u mreži izraelskog Makabija u 2. kolu kvalifikacija za Ligu Evrope.\nPola godine kasnije, preselio se upravo u domovinu velikana iz Tel Aviva, u klub Bnei...


Amerika upozorava kompanije: Obustavite rad na „Severnom toku 2“ ili slede sankcije - Sputnjik Srbija\n19:59 18.03.2021 Preuzmite kraći link\n„Stejt department ponovo upozorava da bilo koja kompanija koja učestvuje u izgradnji gasovoda 'Severni tok 2' rizikuje da se nađe pod američkim sankcijama“, navodi se u saopštenju američkog državnog sekretara Entonija Blinkena.\nOn je pozvao te kompanije da „odmah prestanu sa radom“ na tom projektu.\n„Kao što je govorio predsednik SAD, 'Severni tok 2“ je loš posao za Nemačku, Ukrajinu i za naše saveznike i partnere u Centralnoj i Istočnoj Evropi“, dodao je Blinken.\nPrema njegovim rečima, „Severni tok 2“ treba smatrati „geopolitičkim projektom Rusije, usmerenim na podelu Evrope i slabljenje evropske energetske bezbednosti“.\nProtiv izgradnje gasovoda „Severni tok 2“ aktivno se bore Sjedinjene Američke Države koje žele da prodaju svoj tečni prirodni gas u EU. SAD su uvele sankcije gasovodu u decembru 2019. godine. Ruska strana više puta je izjavljivala da je projekat apsolutno komercijalan i konkurentan i isticala da on ne podrazumeva obustavu tranzita ruskog gasa preko Ukrajine u EU.\nsankcije, kompanije, Severni tok 2, Rusija, SAD


Maljković: ''Hvala najboljim navijačima na svetu!'' - Sportske.net\nMaljković: ''Hvala najboljim navijačima na svetu!''\nSelektor košarkašica Srbije pohvalila je igru svoje ekipe u ubedljivom trijumfu nad Crnom Gorom u Hali sportova, ali i posebno istakla sjajan ambijent na tribinama.\nMarina Maljković je posle večerašnjeg trijumfa nad Crnom Gorom odala priznanje i rivalkama koje su tek večeras pretrpele prvi poraz u kvalifikacijama za EP. Ipak, velikom borbenošću i odličnom igrom Srbija je uspela da stigne do vrednog trijumfa.\n''Suvišno je trošiti reči o njihovom kvalitetu. Zaustavili smo njihove najbolje igračice i večeras se videlo kako možemo da igramo kada ispoštujemo dogovor'', izjavila je Maljković.\nKad je u pitanju atmosfera na tribinama, niko nije mogao da bude ravnodušan, pa ni Maljkovićeva...\n''Fenomenalan ambijent, koža mi se ježi kad pomislim... Pobedili smo u našoj Hali sportova, gledali su nas i predsednik KSS Đilas, velikani naše košarke Tomašević i Bodiroga, proslavljene košarkašice... Ogromno hvala najboljim navijačima na svetu!'', poručila je Maljković.\nIpak, i pored pobede, svesna je da njenu selekciju i dalje čeka težak put do Evropskog prvenstva\n''Imamo malo odmora, iskoristićemo vreme da saniramo povrede u hodu i do kraja da odradimo posao najbolje što možemo'', zaključila je Maljković.


Tanjug 17. januara 2020. 12:24\nBEOGRAD – Srbija je uspostavila Katastar rudarskog otpada, koji treba da pomogne resavanju problema te vrste otpada i u daljem usklađivanju sa zakonima EU u sektoru rudarstva i zaštite životne sredine.\nKatastar sadrži sistematizovane podatke o rudarskom otpadu sa 250 lokacija koje predstavljaju napuštene ili zatvorene rudnike, a izrađen je u okviru projekta vrednog 2,1 miliona evra koji je Srbija u prethodne tri godine realizovala uz finansijsku podršku EU.\nVeb aplikacija Katastar rudarskog otpada sadrži i rezultate detaljnih istraživanja za 41 lokaciju rudarskog otpada sa hemijskim, mineraloškim, geomehaničkim ispitivanjima i laboratorisjkim analizama, čiji je krajni cilj kategorizacija rudarskog otpada, kategorizacija odlagališta i procena uticaja na životnu sredinu.\nNa završnoj konferenciji projekta ukazano je na to da rudarski otpad koji nije pod kontrolom može da bude opasan za zdravlje ljudi sada i u budućnosti, a da će rezultati projekta biti dobar podsetnik i opomena svima koji rade u ovoj delatnosti o preduzimanju određenih mera.\nUredba koja reguliše oblast upravljanja rudarskim otpadom u Srbiji će početi da se primenjuje 2021. godine, a pomoćnica ministra rudarstva i energetike Jelena Simović rekla je da je uspostavljanje katastra veoma važno jer će, objašnjava, Ministarstvo imati podatke o kvantitetu, odnosno o tome koje su to lokacije i šta se na njima nalazi.\n„Na osnovu toga, Ministarstvo će moći da radi monitoring i da pravi dalje planove šta će se raditi sa takvim mestima na kojima se nalazi rudarski otpad. U smislu daljih planova sve zavisi od toga koja sredstva će nam biti na raspolaganju“, kaže Simović.\nKatastar rudraskog otpada, kako je navela, pored toga što daje informacije o tome gde se nalazi otpad, ukazuje i na to koliko je to problematično za stanovništvo koje tu živi.\n„Katastar daje i preporuke šta je moguće uraditi na tim lokacijama i da li su potrebne i moguće dalje detaljnije analize, a onda će na osnovu toga biti odlučeno konkretno šta može da se radi“, rekla je Somović i navela da je projekat u vezi sa katastrom jedan od 13 projekata iz oblasti zašstite životne sredine koje Ministarstvo uspešno sprovodi uz finansijsku podršku EU.\nProjekt menadžer iz Delegacije EU Srbiji Boris Ilijevski rekao je da je uspostavljanje katastra rudarskog otpada ne samo obaveza na osnovu direktiva EU i namere Srbije da ih prati i usvaja, već i potrebe da Ministarstvo zajedno sa lokalnim samouprava donese mere za rehabilitaciju takvih deponija rudarskog otpada kako bi lokalno stanovništvio bilo zaštićeno i sigurno, ali i kako bi se istražile neke mogućnosti da taj otpad ponovo iskoriste kompanije koje se time bave.\n„Ovaj projekat je imao nameru da se podaci dobijeni ispitivanjem takvih nalazišta nađu u zajedničkom katastru, a onda će Ministarstvo na osnovu toga sa drugim ekspertima i projektima nastojati, nadam se, da to planski reši“, kaže Ilijevski.\nStručnjak za rudarstvo iz Nemačke Piter Bajer kaže da je Srbija zemlja koja ima veliki rudarski sektor, što znači da ima i veliku količinu otpada iz rudnika.\n„Ali sa novom regulativom siguran sam da će, kada dođe do otvaranja novih rudnika u budućnosti, biti poštovani i standardi za regulaciju otpada. Ministarstvo vodi računa o tome. Mi smo napravili studiju slučaja koja objašnjava kako bi trebalo da se reguliše otpad i smatram da je u tome potrebna velika odgovornost“, rekao je Bajer.\nČlan projektnog tima Stefan Kamštijes iz nemačke kompanije PLejades GmbH poželeo je da se u uspostavi dobra praksa upravljanja rudarskim otpadom i da se ostvari još šira saradnja sa partnerima u Srbiji.


Nekoliko dana pred sutrašnji UFC 264 trilogijski meč između Dastina Poirijea i Konora Megregora, Dejna Vajt je iskoristio svoj Instagram profil kako bi predstavio jednu od ESPN emisija o tome koliko Irčeva borba zapravo znači za Las Vegas...\nPored toga što je postao prvi dvostruki UFC šampion, Notorious je poznat po svojim neverovatnim sposobnostima da privuče publiku i polako se penje ka samom vrhu najbogatijih atleta sveta. U klipu, nekoliko giganata Las Vegasa, nalik Red Rock kazinu i Circa Resorts hotelu, koji su intervjuisani, upoređuju Konorove borbe sa masivnim događajima kao što su Super Bowl ili March Madness.\nToliko toga se dešava u gradu kada je Megregorov meč u pitanju, dok se apartmani u Red Rock hotelu penju i do šest hiljada dolara po noćenju, a mogu ih rezervisati samo gosti koji poseduju kredit veći od 250.000 dolara ili poznate ličnosti sa A liste. Stići u grad greha takođe predstavlja noćnu moru za Federalnu Avio Administraciju, koja mora da dobije posebne dozvole za privatne aerodrome zbog broja privatnih mlaznjaka koji pokušavaju da slete. Nićni život takođe buja, sa trgovcima i ugostiteljima koji tvrde da su zauzeti od četiri popodne do četiri ujutru.\nOva treća borba će privući više ljudi u odnosu na neke od najvećih prethodnih mečeva, a budući da je Konor ponovo podlegao svom starom ponašanju, poslavši Poirijeovoj supruzi zahtev za privatnu poruku, zajedno sa ličnom glasovnom porukom, verujemo da ćemo ovog vikenda biti svedoci jedne od najvećih borbi u MMA istoriji.


Anatolij Karpov - Blic Sport\nNAJBOLJI KOD DOKTORA ĐUKANOVIĆA Karpov s Valjevom hoće evrotitulu!\nU Valjevu se spremaju da pokore Evropu. Doktor Boško Đukanović je sa legendama Anatolijem Karpovom i Ljubomirom Ljubojevićem pokrenuo šahovski klub „Sveti Nikolaj“ i cilj je da klub postane evropski šampion.\nKarpov opravdao ulogu favorita u Nišu\nBivši šahovski prvak sveta ruski velemajstor Anatolij Karpov opravdao je ulogu favorita u revijalnom dvomeču sa niškim internacionalnim majstorom Miroslavom Miljkovićem pobedivši sa 3,5:0,5, odnosno 1,5:0,5.\nKarpov u Nišu igra protiv Miljkovića\nBivši svetski prvak u šahu Anatolij Karpov odigraće narednog vikenda u Nišu meč protiv domaćeg internacionalnog majstora Miroslava Miljkovića.\nPodrška Karpovu i Alisi Marić\nZamenik predsednika Vlade i ministar unutrašnjih poslova Ivica Dačić i šahovski velemajstor Anatolij Karpov sastali su se danas u kabinetu ministra, saopštilo je danas Ministarstvo unutrašnjih poslova Srbije.\nKarpov dolazi u trodnevnu posetu Beogradu\nKandidat za predsednika Svetske šahovske federacije (FIDE) i legendarni prvak sveta Anatolij Karpov posetiće Beograd i Banjaluku.\nŠahovski savez Srbije podržava Karpova\nIzvršni odbor Šahovskog saveza Srbije (ŠSS) izjasnio se da podržava legendarnog prvaka sveta Rusa Anatolija Karpova u kandidaturi za predsednika Svetske šahovske federacije (FIDE).


Sirija: Vojni savez opozicije i Kurda protiv IDIŠ-a\nNaslovnica NAJNOVIJE Svijet Sirija: Vojni savez opozicije i Kurda protiv IDIŠ-a\nNove snage bi trebale imati podršku i Sjedinjenih Američkih Država i Rusije, a cilj je borba protiv IDIŠ-a.\nS obzirom na novonastalu situaciju, na sjeveru Sirije formiran je novi vojni savez. Cilj im je tvrde, borba protiv grupe Islamska država Irak i Levant (IDIŠ) te borba za “demokratsku i sekularnu Siriju”.\nBrojne jedinice koje su uključene u novoformirani savez drže dobar dio teritorije koja se graniči sa područjem pod kontrolom IDIŠ-a.\n„Njihov cilj je borba protiv IDIŠ-a, kao i borba za, kako je zovu, demokratsku i sekularnu Siriju u kojoj će sve različite grupe živjeti jedna uz drugu. Također, govore mi da se nadaju da će ovaj savez biti jezgra nove sirijske vojske“, javlja reporterka Al Jazeere Zeina Khodr.\nPrije samo nekoliko dana, Sjedinjene Američke Države su saopćile da više neće obučavati pobunjeničke snage za borbu protiv IDIŠ-a, nego će opremiti već provjerene grupe na terenu. Washington je ranije sarađivao sa ovim grupama, pružajući im podršku iz zraka kad su se borile protiv IDIŠ-a.\nKad je riječ o Rusima, prije nekoliko dana održani su sastanci između ruskih i zvaničnika sirijskih Kurda. Salih Muslim, vođa sirijskih Kurda, rekao da su spremni sarađivati sa svakom grupom spremnom da se bori protiv IDIŠ-a.\nSada je pitanje hoće li ova grupa biti, kao što tvrde, jezgro nove vojske, sile s kojom će međunarodna zajednica htjeti sarađivati protiv IDIŠ-a i možda biti dio nove vojske.


NARODNA SKUPŠTINA RS: USVOJEN ZAKON O IZMENAMA ZAKONA O OTKLANJANJU POSLEDICA POPLAVA U REPUBLICI SRBIJI - PRODUżEN ROK VAżENJA ZAKONA DO KRAJA 2015. GODINE\nVaženje Zakona o otklanjanju posledica poplava u Republici Srbiji ("Sl. glasnik RS", br. 75/2014) produženo je do kraja 2015. godine, utvrđeno je izmenom tog zakona koje je 16. jula 2015. godine usvojila Narodna skupština Republike Srbije.\nVlada je obrazložila da je produženje važenja tog zakona potrebno kako bi se pružila pomoć fizičkim i pravnim licima koja su pretrpela štetu od poplava, do stupanja na snagu novog zakona koji će na celovit način rešiti upravljanje rizicima od elementranih nepogoda, a koji je u pripremi.\nOd prošlogodišnjih majskih poplava u Srbiji, više od 4,8 milijardi dinara isplaćeno je kao materijalna pomoć za ukupno 20.288 domaćinstava širom Srbije koja su pretrpela štetu.\nPored pomoći porodicama, posle poplava počela je i sanacija objekata, a do sada su radovi na obnovi tih objekata završeni na više od 120 lokacija u Srbiji čija je procenjena vrednost dve milijarde dinara.\nU saradnji sa Svetskom bankom, EU i bilateralnim donatorima obezbeđeno je oko 70 miliona evra za projekte unapređenja sistema za zaštitu od poplava.\nU saradnji sa UNDP-om, obezbeđeno je 57 miliona dinara za izgradnju 18 brana za bujične vode i čišćenje korita reka na teritoriji opština Krupanj, Mali Zvornik, Bajina Bašta, Ljubovija, Osečina, Vrnjačka Banja, Kosjerić i Loznica.


Časopis Industrija :: Republički geodetski zavod uveo elektronski pečat koji garantuje tačnost podataka\nRepublički geodetski zavod uveo elektronski pečat koji garantuje tačnost podataka\n30.11.2021 Komentari: 0\nSva rešenja Republičkog geodetskog zavoda od sada sadrže kvalifikovani elektronski pečat institucije koji garantuje integritet i tačnost porekla podataka za koje je vezan.\nKako navode iz RGZ-a, elektronski pečat RGZ-a koji je uveden u okviru novog Centralnog informacionog sistema katastra nepokretnosti koji se implementira u Republičkom geodetskom zavodu u saradnji sa Vladom Srbije i Svetkom bankom, predstavlja zamenu za pečat i svojeručni potpis čineći nemogućim njegovo falsifikovanje i podižući pravnu sigurnost građana na najviši nivo.\n- Zahvaljujući naporima Vlade Srbije na digitalizaciji javne uprave i uspostavljenom pravnom okviru koji reguliše elektronsko poslovanje u javnom sektoru, uvedeni kvalifikovani elektronski pečat Republičkog geodetskog zavoda obezbeđuje ostvarivanje ušteda (smanjivanje materijalnih troškova, ušteda vremena), bolji nadzor i kontrolu rada unutar institucije, omogućavajući građanima i privrednim subjektima jednostavni pristup uslugama RGZ-a, odnosno brže, jeftinije i efikasnije poslovanje - navodi se se u saopštenju Republičkog geodetskog zavoda.\nIstaknuto je i da je pomoću sistema za validaciju elektronskog dokumenta omogućeno svim državnim organima i institucijama javnog sektora da dokument provere i dobiju potvrdu da nije došlo do izmene samog dokumenta, odnosno pokušaja krivotvorenja.\nRepublički geodetski zavod, kako navode, postao je prvi državni organ koji je omogućio ovu izuzetno važnu uslugu.\nOvom uslugom, kao i svim prethodnim antikoruptivnim merama, RGZ je stavio tačku na bilo kakvu mogućnost falsifikovanja, manipulacije ili prevare unutar sistema katastra nepokretnosti.\nKvalifikovani elektronski pečat sadrži grb Republike Srbije koji se nalazi u gornjem desnom uglu dokumenta, naziv i adresu institucije i datum i tačno vreme kada je dokument izašao iz informacionog sistema RGZ-a, odnosno vremenski žig.\nGrađani, privreda, profesionalni korisnici i institucije javnog sektora ovakav elektronski dokument mogu preuzeti na elektronskoj oglasnoj tabli na internet stranici RGZ-a (www.rgz.gov.rs) i preko elektronskog sandučića na portalu eUprave.\nElektronski dokument je validan i važeći u svim poslovima pred organima javnog sektora uključujući sudove, ministarstva, organe autonomne pokrajine i lokalne samouprave, javne beležnike, izvršitelje, banke i dr.\nNjima, kao i ostalim profesionalnim korisnicima RGZ-a je omogućio da ukoliko postoji bilo kakva sumnja u ispravnost nekog dokumenta izvrše kontrolu istog preko servisa za validaciju RGZ-a čime se unapređuje sigurnost i poslovanje svake institucije koja digitalno posluje, uključujući privredu.


SIGURNOST U BIH UGROŽAVAJU ILEGALNI GRANIČNI PRIJELAZI - Index.hr\nSIGURNOST U BIH UGROŽAVAJU ILEGALNI GRANIČNI PRIJELAZI\nSigurnost u BiH ugrožavaju brojni ilegalni granični prijelazi kroz koje se nesmetano prolazi, izjavio je u subotu predsjednik koordinacijskog tijela za borbu protiv terorizma BiH Milan Lovrić.\nOn je to rekao na okruglom stolu u Mostaru na kojem su novinari iz BiH raspravljali o terorizmu u BiH i ulozi medija u tom problemu. Lovrić je istaknuo kako je važna uloga medija na upozoravanju javnosti o opasnosti terorizma u BiH.\nLovrić je naglasio kako u BiH veliki broj ljudi posjeduje po nekoliko osobnih dokumenata koji nisu vjerodostojni.\nPo Lovrićevim riječima nužna je također temeljita provjera rada humanitarnih organizacija u BiH koje bi mogle predstavljati opasnost.\nDodao je kako je nužna i detaljna provjera naturaliziranih državljana BiH, jer se, kako je rekao, ´do sada nije ušlo u dubinu tog problema´.\nDužnosnik odjela kriminalističke policije u MUP-u Federacije BiH Ante Šimić je upozorio kako ´terorizam predstavlja najopasniju prijetnju za političku i ekonomsku sigurnost BiH´.\n´U borbi protiv terorizma treba koristiti sva zakonom dopuštena sredstva´, rekao je Šimić dodavši kako je nužno da se u borbi protiv terorizma surađuje sa susjednim zemljama.\nNovinari su u svojim istupima naglašavali kako u bavljenju problemom terorizma u BiH mediji ne smiju zapadati u nacionalizam. Također su kritizirali i rad institucija BiH zamjerivši im da, kako je rečeno, nisu postigli zapažene rezultate u borbi protiv terorizma.